text:
Roulette Wheel Free giliran | slot Fruity | Seneng Free giliran Roulette Wheel Free giliran | slot Fruity | Seneng Free giliran
Seneng Free giliran ing Roulette Wheel ing Slot Fruity! – Njaluk £ 5 Free Bonus
Enjoy The Roulette Wheel Free Spins At Slot Fruity – Sign Up Saiki
Grab 200% 1st simpenan Cocokake Up To £ 50 + njaluk 50% 3rd simpenan Cocokake Up To £ 250
wheel giliran ing siji arah lan werni giliran ing liyane. Playing Roulette Wheel rintangan cukup menarik. Pelanggan bakal kudu guess ngendi werni bakal tiba. Prasaja supaya adoh, nanging gamblers Canny bakal sumurup, yen iku ora cukup supaya gampang. Game padha ing casino offline nalika sampeyan muter Online Roulette ing kita.
Ana macem-macem jinis taruhan sing bisa manggonake ing kita:
Bets nang: Makna saka nang nang punika Pick nomer cilik kanthong sing werni bisa tiba menyang. Often this is one or two pockets only. If it is two, then it is called a double bet.
Customers who enjoy the thrill of the game will love taking their chances at our site, Slot Fruity casino. Playing Roulette Wheel giliran free for dhuwit nyata iku pengalaman agawé. paling gamblers bakal ngenali kaunggulan saka pengalaman karo kita perusahaan. Slot Fruity karo Roulette Wheel giliran free game online sawijining dhuwit uga wis muter cepet Roulette pilihan ngendi pemain bisa menang giliran congenital lan bonus free.
Pembayaran Apa Gampang Nalika Playing Roulette Wheel Ing Slot Fruity
Mbayar mobile nalika muter online Roulette Wheel giliran free ing kita. slot tagihan kita dening SMS ensure safe and secure payment for all customers. Paying by mobile credit is possible with a minimum of just £10 and is absolutely safe.
There is also the ease with which customers can play. We are a truly customer-oriented company. Customers can not only start playing within a few minutes on our site, but we also have excellently navigated to the new digital age. Saiki muter Roulette Wheel ing tablet Panjenengan, Mobil, iPad, iPhone lan saben piranti liyane sing bisa mikir.
Sisih gedhe saka muter Roulette Wheel free giliran karo Slot Fruity casino iku sing bisa muter ngendi wae, kapan. Bosen ing lalu lintas? Pick munggah ponsel. Tak apa apa ing ngarep? Boot munggah laptop. Play game kita lan njupuk kasempatan ing menang dhuwit nyata.
Dhukungan pelanggan Kanggo Queries Panjenengan
A tukang men game lancar bisa mutusake masalah pitakonan karo dhukungan saka eksekutif kita darmabakti ing Slot Fruity. Ana macem-macem cara liwat kang sampeyan bisa njaluk ing tutul karo kita kanggo mecahaké sembarang jenis pitakon.
Priksa Handful Real Money Nalika Enjoying Roulette Wheel Free giliran
Ing Slot Fruity casino kita menehi pemain kasempatan kanggo nggawe taruhan saka Nanging, akeh padha saged lan njupuk kasempatan sing menang dhuwit nalika gadhah wektu sing urip. Bets miwiti saka minangka sethitik minangka £ 1. Padha uga bisa mbukak nganti sing £ 100 kanggo wong mesthi sing ngerti apa padha arep.
Roulette Wheel giliran free punika kelangan ing sing ora kudu kudu mbayar kanggo muter, mung kanggo jumlah nang. Slot Fruity wis macem-macem bonus kanggo kurban kanggo pelanggan online kita. Nikmati!


text:
dhawuh ingkang langkung panjang kasebut ing 3: 60 makaten: "Ananging, sapa sing madoni sira ing dalem prakara iki, ing sawisé ana kawruh kang tumeka marang sira, banjur calathonana: Ayo mréné, padha angundang anak-anakku lan anak-anakmu, sarta wadon-wadonku lan wadon-wadonmu, tuwin wong-wongku lan wong-wongmu, tumuli ayo padha nyunyuwun sing temenan, dimèn bebedunung Allah tumiba marang sing padha goroh." Panantang wau kacundhukaken dhateng titiyang Nasrani; panantang ingkang kados makaten punika ugi, kalayan cekak kacundhukaken dhateng para titiyang Yahudi wonten ing ayat ngriki. Utawi saged ugi suraosipun ayat punika makaten: Para titiyang Yahudi sami kadhawuhan andodonga supados Kanjeng Nabi séda, jalaran andongakaken tukang ngaken-aken aliyas tukang dora-cara — awit para titiyang wau sami gadhah panganggep bilih Kanjeng Nabi punika tukang ngaken-aken — punika mesthi tinarimah. Panyuraos ingkang kantun wau cocog kaliyan panyuraosipun Ma'alim; panjenenganipun negesi *al-maut* ing ayat punika *patiku*, ingkang dipun karsaksaken: Kanjeng Nabi.
kasinungana umur dawa, iku iya mekxa ora pisan bisa suminggah saka ing siksa. Lan Allah iku uninga ing sabarang panggawéné.
RUKU' 12
Anggènipun mengsahi Kanjeng Nabi
97, 98. Panggethingipun dhateng Jibril, 99-101. Panerakipun, 102, 103. Kajuliganipun anandukaken palacidra sinandi dhateng Kanjeng Nabi, mawi awad-awad sèsèndhéan para nabi lan malaikat, punika badhé andadosaken karisakanipun piyambak.
97 Calathua: Sing sapa mungsuh ing Jibril – lah sayektiné iki kang nurunaké iku marang atinira kalawan idining Allah, minangka ambeneraké ing barang cecekelané serta tuntunan tuwin pawarta becik marang para kang angèstù –
98 Sing sapa mungsuh ing Allah lan para malaikat-É serta para utusan-É tuwin Jibril lan Mikail,
---
139. Tiyang musyrik (tiyang ingkang manambah Pangérán kathah) ing ngriki, bokmanawi ingkang dipun karsakaken tiyang ingkang nganggé agami Zarathustra (tiyang Majusi). Para titiyang Majusi punika manawi andongakaken satunggaling tiyang kaparingan nugraha, dipun dongakaken supados saged gesang sèwu taun. Utawi inggih saged ugi ingkang dipun karsakaken ing ngriki punika para titiyang Nasrani, margi para Nasrani punika ugi gogondhèlan pangandel kamusyrikan, inggih punika magerán ing tiyang. Déné bab kepenginipun gesang sèwu taun lan kaleksananipun, kados ingkang katerangaken ing ayat ngriki, kula aturi mirsani katrangan angka 1602. Dados manawi makaten punika mengku teges gesangipun umat wonten ing dalem kawontenan subur makmur, sanès gesangipun tiyang satunggal-satunggal.
140. Malaikat Mikail punika dipun anggep mitra déning titiyang Yahudi, "panggedhé kang linuhur, kang ambaureksa marang turuné bangsanira" (Daniél 12: 1). Dhateng malaikat Jibril para titiyang sami nganggep mengsah, jalaran malaikat Jibril punika dipun anggep malaikat tukang andhawahaken wawales, inggih punika ingkang andhatengaken siksaning Pangérán dhateng tiyang ingkang lepat. Nanging ing dalem Bébel, makaten ugi ing dalem Quran, kasebutaken bilih malaikat Jibril punika ingkang ngemban timbalaning Pangérán dhateng manusa, kadosta ing Daniel 8: 16 tuwin ing Lukas 1: 19 lan 26. Miturut Muqatal, mila para titiyang Yahudi nganggep mengsah dhateng malaikat Jibril, awit dipun anggep malaikat Jibril punika kautus maringaken kanabian dhateng titiyang Bani Israil, jebul dipun paringaken dhateng umat sanès, inggih punika titiyang Bani Isma'il (Rz). Sawènèh mufassirin mastani tembung Jibril lan Mikail punika sami tembung ngamanca, ing basa Arab boten wonten asalipun (AH), nanging mufassirin sanèsipun malih mastani bilih jibril punika tembung camboran jabr, tegesipun abdi, lan il, tegesipun Allah, déné mikál saking mik lan il, ingkang tegesipun sami kaliyan tembung jabr lan il wau (IJ).
141. Tembung idhn punika tegesipun idin, palilah, mardika nindakaken satunggaling prakawis. Kala-kala ugi mengku teges paréntah, makaten ugi mengku teges karsa, lan ugi ateges ngilmu (LL).
lah sayektiné Allah iku mungsu tumrap para wong kafir.\(^{142}\)
99 Lan sayekti temen Ingsun andhawuhaké timbalan-timbalan kang terang-terang marang sira lan ora bakal angemohi, kajaba wong kang padha murang yekti.
100 Yagéné! Saben-saben padha nyanggemi prajanjian, sing sagolongan padha angiwakaké? Balik sing akèh padha ora angèstu.
101 Lan bareng ana utusan saka ngarsaning Allah anekani, dadi bebener tumrap barang cecekelané,\(^a\) sapérangané wong kang padha katekan Kitab padha anyingkur Kitabing Allah ing burining gegeré, kaya padha ora weruhweruha.\(^{143}\)
102 Lan dhèwéké padha manut apa kang diawad-awadaké\(^{144}\) dèning para sétan\(^{145}\) atas kanabiané
---
142. Manusa mengsahi Allah lan Allah mengsahi manusa, punika kénging katerangaken makaten: Menggah ing sajatos-jatosipun antawisipun Allah lan manusa punika boten wonten memengsahan. Manusa mengsahi Allah, punika tegesipun milawani ing dhawuh-Ipun, déné Allah mengsahi manusa, punika ateges maringaken piwalesing anggènipun sami milawani wau (AH). Kaèngetana bilih ing ngriki kapangandikakaken bilih Gusti Allah punika namung dados mengsahipun para titiyang kafir ingkang miwiti mengsahi dhateng para utusanipun Allah, dados sami kémawon kaliyan mengsahi para malaikat lan mengsah dhateng Allah pribadi. Angger-angger bab "siksansing awon kapangandikakaken kalayan tembungipun awon wau," kados déné ingkang sampun kasebutaken ing keterangan angka 27, punika menggah ing sajatos-jatosipun gumelar wonten ing dhawuh punika.
143. Ngiwakaken prajanjian ingkang kasebutaken ing ayat ingkang sampun, tuwin nyingkur Kitab, punika ingkang dipun karsakaken anggènipun para tit

dataset: HuggingFaceFW/finepdfs


text:
Binahong - Wikipedia
Kulawarga Basellaceae ·
Genus Anredera ·
Spesies Anredera cordifolia
Binahong ya iku salah sawijining tanduran mrambat kang akèh mupangaté. Binahong iku tanduran asli saka Amérikah Kidul. Binahong kuwi tanduran kang cepet banget thukulé. Jeneng ngèlmiahé ya iku Anredera cordifolia. Binahong kuwi kalebu bangsa Caryophyllales lan marga Anredera.[1]
2.1 Tanduran
2.2 Godhong
2.4 Woh
2.5 Uwi
3 Isi sajroning godhong binahong
Aran liyané binahong ya iku bidahong. Ing basa manca binahong uga akèh aran liyané ing antarané Madeira vine (Ostrali), Mignonette vine (New Zealand), Parra de Madeira (Sepanyol), Tengsanqi (Cina). Menawa jeneng padanan saka Anredera cordifolia iku ana akèh ing antarané ya iku Boussingaultia cordata, Boussingaultia cordifolia, Boussingaultia gracilis, Boussingaultia gracilis forma gracilis, lan Boussingaultia gracilis forma pseudobaselloides.[2]
Gagang enom wit binahong iku wernané ijo semu abang sing saya suwé malih dadi werna klawu semu coklat. Tanduran iki bisa mrambat dawané nganti 30 m. Gagangé iku alus lan ora nduwèni wulu.
Godhong binahong wernané ijo wujudé kaya wujud ati. Godhong binahong thukul selang-seling lan semi sukulèn (kandel lan kaya ana isine). Dawa godhong watarané 4–3 cm. Saliyané werna ijo, godhong binahong uga ana sing wernané semu abang.
Kembang binahong iku ambuné rada arum lan wernané coklat enom. Kembang binahong thukul ing tundhun tunggal. Rata-rata dawa tundhun kembang binahong ya iku 10 cm, nanging dawané uga bisa nganti 30 cm. Saben tundhun nduwèni kembang-kembang cilik sing cacahé ana 5 mahkuta kembang.
Woh binahong iku ukurane cilik watarané 2–3 mm kang panggonané ana ing njero makutha kembang.
Uwi[besut | besut sumber]
Uwi binahong lumrahé thukul ing gagangé wit binahong sing thukul ing ndhuwur lemah. Uwi binahong iku gedhéné antara 2–3 cm lan wujudé ora aturan.
Ana tanduran kang rupané arep padha karo binahong ya iku tanduran gendola Basella rubra. Loro-loroné kuwi kalebu tanduran obat mrambat kang nduwèni rupa sing arep padha. Sanadyan rupané padha, binahong lan gendola nduwèni piguna kang béda. Amarga iku kudu dimangertèni béda-bédané saka tanduran iki, supaya ora klèru nalika arep migunakaké tanduran-tanduran obat iki. Kanggo gampang nitèni bédané saka tanduran-tanduran iki, ing ngisor iki tuladhané:
Karo-karoné padha-padha saka famili sing padha ya iku Basellaceae, nanging menawa Binahong iku saka suku Anderae menawa Gendola iku saka suku Baselleae
Gagang enom gondola luwih ana isiné uga gedhé
Gagang tuwané binahong iku dithukuli uwi, kang uwi iku bisa didadèkaké winih tanduran binahong anyar
Kembang binahong iku luwih cilik lan rengket, menawa kembang gendola iku luwih gedhé kembangé lan luwih amba leté ing antara kembang siji lan kembang liyané
Godhong gendhola lumrahé digunakaké dadi jangan kayata tanduran sawi, menawa godhong binahong luwih asring digunakaké dadi tanduran rerenggan lan tanduran tamba manéka werna lelara.[3]
Isi sajroning godhong binahong[besut | besut sumber]
Tetuwuhan binahong sing lagi ngembang
Godhong binahong saiki misuwur dadi tamba ltradisional kanggoné akèh jinis lelara. Sajroning godhong binahong ngemot zat-zat kang migunani banget tumrap tamba kanggo manéka werna lelara. Ing antarané ana :
Fenol, lan
Minyak atsiri[4]
Godhong binahong kang amba
Binahong iku nduwèni akèh mupangat. Binahong wis misuwur banget dadi tanduran obat. Kabèh pérangan saka binahong bisa dimupangataké, ananging sing paling asring digunakaké ya iku pérangan saka godhong binahong. Ing ngisor iki, mupangat-mupangat saka tanduran binahong:
Ing tlatah Jawa Kulon, godhong binahong sing isih enom lumrah dianggo lalapan
Tamba tatu njaba
Nglancaraké aliran getih ing awak
Nambani sawisé nglakoni operasi
Tamba gusi sing getihen
Tamba lara ambèyen
Tamba darah rendah
Tamba lara kencing manis
Tamba lara gagal ginjel
Sanadyan bisa sinebut èfèktif kanggo mbantu nambani lelara, godhong binahong iku uga bisa nyebabaké jantung deg-degan, ngelu, lan insomnia. Godhong binahong iki uga ora kena dipangan bareng karo stimulan kayata kaféin lan tamba resèp dokter, amarga bisa njalari manéka werna lelara liyané.[5]
↑ "Binahong". Plantamor. Dijupuk 2019-04-23.
↑ 100 Plus Herbal Indonesia Bukti Ilmiah & Racikan 11. Trubus. kk. 100–103. ISBN 0216-7638 Priksa gandra |isbn= (pitulung).
↑ 100 Plus Herbal Indonesia Bukti Ilmiah & Racikan 11. Trubus. k. 210. ISBN 0216-7638 Priksa gandra |isbn= (pitulung).
↑ Dwiyanti, Ratih Dewi; Widiningsih, Indah Kurnia (2015). "EFEKTIVITAS AIR REBUSAN DAUN BINAHONG (Anredera cordifolia) TERHADAP PERTUMBUHAN Salmonella typhi". Medical Laboratory Technology Journal. 1: 6. line feed character ing |title= ing posisi 69 (pitulung)
↑ Apinino, Rio (2015-01-21). "Manfaat daun Binahong untuk Kesehatan". Liputan6. Dijupuk 2019-05-15.
Dijupuk saka "_URL_
Kaca iki pungkasan diowah nalika 16.09, 24 Juni 2020.

config: jv


text:
Révisi kala 11 Juni 2012 09.38
117 bèt wis ditambahake , 8 taun kepungkur
Révisi kala 7 Juni 2012 13.04 (besut)
Révisi kala 11 Juni 2012 09.38 (besut) (wurungaké)
Dèwi Srikandhi tau dilamar dening [[Prabu Jungku Mardea]] saka negara [[Parangkubarja]].<ref name="internet1"/> [[Drupada|Prabu Drupada]], bapake Srikadhi seneng karo lamarane Jungku Mardea, nanging Srikandhi ora seneng. Banjur dhèwèké madul marang Arjuna.<ref name="internet1"/> Arjuna mbela Srikandhi, banjur Srikandhi dhaup karo Arjuna.<ref name="internet1"/>
Prabu Drupada nganakaké sayembara kanggo ngrebutaké [[Drupadi|Dèwi Drupadi]]. <ref name="buku3"> [Kresna, Ardian.2011.Panah Srikandhi. Yogyakarta: DIVA Press] </ref> Sapa sira sing bisa nglawan [[Patih Gandamana]] bakal dadi bojoné Dèwi Drupadi. <ref name="buku3"/>Ing sawijining dina [[Werkudara]] maju tandhing klawan Patih Gandamala|[[Patih Gandamala]] dikancani dening Arjuna.<ref name="buku3"/> Sanadyan Werkudara kang maju tandhing, ananging Dèwi Drupadi mau digarwa dening [[Puntadewa]]. <ref name="buku3"/>
<ref name="internet1"/> Kadadean iku padha karo kutukane [[Amba|Dewi Amba]], putri Prabu [[Darmahambara]], raja negara Giyantipura|[[Giyantipura]], kang mati dening Resi Bisma|[[Resi Bisma]].<ref name="internet1">{{id}}[_URL_ Dewi Srikandhi], situs wèb ki-demang.com (diakses tanggal 5 Maret 2011).</ref>
Dijupuk saka "_URL_


Shahih Muslim
Al-Jami' utawa biasa dikenal kanthi jeneng Kitab Shahih Muslim iku kitab (buku) kolèksi hadits sing disusun déning Imam Muslim (asma jangkep: Abul Husain Muslim bin al-Hajjaj al-Naisaburi) sing urip antara 202 nganti 261 hijriah. Imam Muslim iki murid saka Imam Bukhari.
Kolèksi hadits iki ing kalangan muslim Sunni minangka kolèksi paling apik kalor sawisé Shahih Bukhari. Saka watara 300.000 hadits sing dikumpulaké mung watara 4000 sing wis ditliti samngsa uripé lan bisa ditampa kaasliané.
Deleng uga[sunting | sunting sumber]
Pranala jaba[sunting | sunting sumber]
- (ar) Shahih Muslim, lengkap dengan sanad, penomoran al-Alamiyah.
- (en) Sahih Muslim, dengan teks Arab.
- (en) Translation of Sahih Muslim, tanpa teks Arab.
- (en) Translation of Sahih Muslim


text:
Tambakreja iku kacamatan ing Kabupatèn Bojanegara.
Réferènsi
Kacamatan ing Kabupatèn Bojanegara
Kacamatan ing Jawa Wétan

dataset: wikimedia/wikipedia


text:
Kalisalak iku désa ing Kacamatan Salaman, Kabupatèn Magelang, Jawa Tengah.
Réferènsi
Désa ing Kabupatèn Magelang
Désa ing Jawa Tengah
Salaman, Magelang


Resep Masakan minangka situs web Blog Aktualidad. Situs web kita darmabakti kanggo jagad gastronomi, lan ing kono kita menehi saran babagan masakan asli nalika ngobrol babagan kabeh sing ana gandhengane karo masak lan panganan.
El Tim editorial Resep Masakan Iki kasusun saka panganan sing semangat remen nuduhake keahlian lan katrampilan karo sampeyan. Yen sampeyan uga pengin dadi bagean, aja ragu-ragu nulis liwat formulir iki.


text:
dah kasaèkakên sagêdipun cundhuk akalihan jamanipun samangke, dados saya lami saya sagêd miyambaki anggènipun ngêrèh ing bawahipun.
Panggalihipun kangjêng guprênêmèn ingkang dipun wêdharakên dening Tuwan Murling, punika manawi dipun rêmbag têmtu panjang. Nanging ing sarèhning kula botên têrang dhatêng têbaning panguwasanipun paprentahan Jawi, dados kula kapêksa amung pitakèn kemawon, inggih punika:
Ha. Bab pamarsudinipun kamajêngan wau saèstu botên sagêd kalampahan saupami mawi srana angicali utawi anyuda panguwasanipun paprentahan Jawi. Pitakenan kula: têbanipun panguwasanipun paprentahan Jawi punika sapintên. Bab punika [pu...]
[...nika] bokmanawi kamot ing prajanjianipun panjênêngan dalêm nata dhumatêng guprênêmèn, ananging prajanjian wau punapa kenging dipun sumêrêpi dening sadhengahing tiyang. Manawi kenging punapa awonipun, upami wawênangipun (prajanjianipun) paprentahan Jawi wau kapêthik wontên ing organ Narpawandawa, ingkang supados para santana dalêm sagêd sumêrêp kadadosanipun praja dalah kratonipun.
Na. Malah sagêdipun kasêmbadan, paprentahan Jawi kêdah kasaèkakên sagêdipun cundhuk akalihan jamanipun. Pitakenan kula: cundhuk akalihan jamanipun ingkang kadospundi. Dados badhe kasaèkakên kados punapa.
Malih: Manawi paprentahan Jawi kasaèkakên, wawênangipun paprentahan Jawi badhe mindhak, panggah, punapa malah suda.
Amung samantên panyuwun kula katrangan, salajêngipun amung mêmuji mugi wontêna para sarjana ingkang karsa aparing pêpadhang dhatêng kula.§ Suwawi sadhèrèk mudhapunggung lajêng kula aturi maringi katrangan saparlunipun, supados andadosakên dhamangipun para warga sarta para maos sadaya.
Pun Pangeman.§ Manawi wontên warga ingkang dèrèng tampi supados pratela. Nanging lêrêsipun utawi mêsthi sampun dipun kintuni. Wrd. P.
Kidung Subastuti
ngrêpi pangkur paripurna / pelog barang rangkêp iramanyatri / ulon mêlung ulêm landhung / êdhonge rum arênyah / duk mangêlik ngaluk-luk angêntul-êntul / lir liking suling sumêla / mêmêla mulêt malat sih //
kramaning lumakyèng marga / sikatan bang tèbèng tilam setadi / langkung sukur sukèng kalbu / dêlêging taruwara / kêlud sada kaga nèng guwa kang susuh / dening wiwit sapunika / organ Narpawandawadi //
pandaya bênting prasita / surapsara sudarmèng ngawôngga ji / sabên candra wimbanipun / ing tanggap tanggal surya / tambang kaga sasara munggwing têtaru / kasidanya pinurwaka / duking wulan Januari// [Ja...]
[...nuari//]
ranta putrèng Dyah Sumbadra / kadang Prabu Dasaswa kang pinêkik / ôngka sèwu sangang atus / nêmlikur lumaksana / kolik priya garwèng Sang Wisrawa luhung / tuhu karya arsèng driya / sanggyanirèng sang nupèksi //
pêparikan ancur rikma / jarwèng dênta pantun kang madha warni / jêr mêne tan ngantu-antu / lir tatanan ing purwa / garwèng Rama tiris sumêdhêng ingundhuh / sarta gatining gosita / kang winot ing organ ngriki //
dasanamèng dwijawara / jêjuluknya satriyèng Plôngkawati / ing sayêkti tumaruntun / gya dènnya aman driya / gudhe rambat wêwangsalan sabuk pinjung / niskarèng rèh ginupita / wastu paripurna nuli //
paksi seta sabèng wisma / dindang gora prajèng Sri Dasarati / dhuh sudara warga sagung / kang samya ngayubagya / numbang bala lukita wrêdining sadu / bantu makisthèng pawarta / manggupitèng rèh arjanti //
buron netranya nut môngsa / mardi aswa senthe tuwuh wanadri / nun sumôngga dipun laju / amuryèng rèh sêjarja / gêng ning candra kêkatang kang pindha rayung / mumpung jêmbar kalangannya / ri sêdhêng purnama siddhi //
ombaking kang wau daya / jarwosada netra pramanèng ngaksi / ulun muhung andêdamu / mawas saking mandrawa / banthèng wadu Patih Suryèngngalam mulku / dening lugu Jawi wantah / dahat mudhadamèng budi //
saron gêng môngka manggala / pasilaning bupati anom nguni / wrêdha mung kêmalan taun / Pon Kliwon datan wikan / sêkar pisang pamantuning we panginum / patute têngga kantoran / jaga angêjogi mangsi //
kawi wismèng para raja / atmajendra pamadya Wirathadi / ing puwara pudyèng ulun / ratri pantara siyang / purnèng karya jêjuluknya Sang Hyang Guru / dening barkat nabi kita / miwah rohmating Hyang Widdhi //
pêparikan kelor rawa / têmu rêkta wrêda kadanging wibi / organ Narpawandawa nung / winong dinirgèng yuswa / klabang mraba wantuning janma akulum / rinakêta para rêna / wimbuh amêntês kang isi //
nendra ècèr sarwi sila / samuning don dasanamaning ardi / mahanana na pakantuk / mring sagung para warga / atmantara kawining wilangan satu / lêbda jiwa yèku wohnya / eka paksa karya sakti //
pari nom tinutu mônda / parang jaja wong agung acangkrami / kaping kalih pinudyèstu / sudara para warga / sambating prang pêpandam pandoming kayun / têtêpa saabipraya / mayu hayuning dumadi //
satriya gung ing Singgêla / babal wrêda wulan kontha kinawi / purnèng
pamarnining kidung / ri ditya candrakanta / wuking karya susilèng solah pinatut / Rêjêb Be sangkalèng warsa / ngraras tata ngèsthi aji //Sengkalan: ngraras tata ngèsthi aji (1856 A.J., 1925/26 A.D.).
pun Danumaya: lami pangarang Sribagya.
Mugi-mugi kabula. Wrd. P.
Wêdharing Pangandikanipun Bandara Kangjêng Pangeran Arya Kusumadiningrat
Sambêtipun organ Narpawandawa nomêr: 3, kirang langkung makatên.
Kula badhe anggancarakên kawontênanipun wayang sadalu, lamp


text:
2018 • Consumables, notebook plastik nutupi kanvas
Bahan sing digunakake kanggo nggawe karya iki umume bisa uga dikonsumsi, yaiku tutup plastik. Kanthi nggunakake konteks, nggunakake fitur kaya warna, tekstur, pliability lan transparansi, aku nggawe komposisi sing nduweni nilai dekorasi nanging ing wektu sing padha duwe narasi.
$ 432 Tambah Wadhah
Natfor 02 minangka karya seni saka seri "Black Chip Natfor 11" (Teknologi Art Anyar kanggo seni seni 11) kanthi topik pendigaraan. Saben karya seni nyawiji Chip digital, sing menehi macem-macem informasi babagan karya seni lan seniman kasebut, tetep mobil telpon cedhak karo NFC Sticker sing didhelikake ing mburi godhong emas.
$ 9,181 Tambah Wadhah
Spiral ing Gerak - Rondo Alla Turca
2016 • Mung Tekstil - Kain kayu tanpa cat.
Karya kanthi gaya Abstrak mung digawe saka kain tekstil ing kayu tanpa nggunakake cat. Iki minangka karya asli lan aku nggawe teknik lan pendekatan anyar dhewe, kepiye carane nggawe cat tanpa mung nggunakake bahan sampah, kayata kain. Pakaryan sing apik banget karo tekstur sing ora biasa yaiku ing gerakan lan ngetokake musikalitas. Inspirasi dening musik Mozart lan gerakan terus-terusan kabeh sing ana ing sekitar.
$ 1,404 Tambah Wadhah
$ 1,620 Tambah Wadhah
$ 1,620 Waca liyane
$ 540 Tambah Wadhah
2019 • Dicetak kanthi cetak kertas kertas putih arsitektur bermutu tinggi sing bakal ditemtokake kanggo adol karya seni.
'Makhluk Cantik' minangka ciptaan digital asli cairan, lyrical ing lingkungan imajinasi dhewe.
$ 1,296 Tambah Wadhah
Nggodha POSSIBILITI!
$ 3,726 Tambah Wadhah
Konspirator ora setuju
Kanggo para konspirator aku seneng angel kaya nganiaya (ana mesthi kejem), lan bos banjur kabeh gantung ing wong sing nindakake penawaran bos.Ing siji iki, katon kaya rong geng sing bisa dadi sethithik konflik nanging bos siji luwih akeh lan apa maneh kanggo nahan wong liya, akeh wong sing weruh ora kepengin banget, nanging ora pengin ngindari tindakan. sawetara wengi babagan dheweke aku pengin dheweke unik.
$ 794 Waca liyane
14.Unt Judhul
Artis: Shefqet Avdush Emini 14.Untulen lukisan akrilik ing panel ukuran Ukuran: 123cmx123cm Harga: € 7000
Penyayang bebarengan kanggo salawas-lawase
$ 308 Tambah Wadhah
$ 5,832 Tambah Wadhah
Edisi Terbatas 30 + 2 AP, ukuran ukuran 40x60 ing / 101x152 cm / utawa 24x36 ing / 61x91 cm /, dicithak ing aluminium dibond kanthi pigura kanggo tembok gunung.Casa Battlo minangka salah sawijine karya seni spionis spionis spionis Goni. Foto kasebut dijupuk nalika kunjungan terakhir ing Barcelona, nalika srengenge kuwat banget lan langit dadi cetha banget. Filter CPL digunakake kanggo menehi kontras sing luwih dhuwur ing antarane langit lan unsur arsitektur.Antrasional Fotografi Profesional: - Ditampa kanggo pameran - Trierenberg Supre Cicuit, 2019 - Linz, AustriaKanggo percetakan bakal nyithak, ngirim foto lan menehi invoice komersial nganggo bungkusan. Foto bakal dikempalken ing kothak putih sing gedhe, sing bakal dilapisi kanggo proteksi lan banjur bakal ana ing kothak coklat sing luwih gedhe kanthi proteksi ing njero kothak batin kanggo nglindhungi nalika transit. Sertifikat Keasliane bakal dikirim kanthi bebarengan dening penulis.Untuk luwih lengkap babagan seniku: artofdancho.com
2019 • Karikon ing kanvas linen
$ 173 Tambah Wadhah
AustraliaAustriaBelgiumBulgariaCanadaChinaCroatiaCzech RepublicDenmarkFinlandFranceGeorgiaJermanYunaniHungaryIndiaIrelandIsraelItaliaJapanLibanonLibyaWalandaNigeriaPolandPortugalRomaniaRusiaRwandaSerbiaSingaporeAfrika KidulSpanyolSwissThailandUkraineInggrisAmerika SerikatVietnam


dirancang kanggo akses lan pengayaan budaya sing tiada tandingan. Sejarawan Penduduk Viking nyedhiyakake pendhidhikan sejarah lan budaya tingkat dhuwur sing spesifik kanggo lelungan kasebut, menehi wawasan sing penting banget babagan sejarah tujuan sing dituju. Dosen Tamu sing ahli ing bidhang menehi cahya babagan seni, arsitektur, musik, geopolitik, alam, lan liya-liyane sing dituju. Pagelaran Tujuan minangka seni pertunjukan budaya sing paling apik ing wilayah kasebut - bisa uga opera Italia utawa fado Portugis. Musisi Klasik Pendhudhuk — pianis, gitaris, pemain biola lan pemain piano - nindakake komposisi klasik ing saindenging kapal. Lan Kelas Kuliner ing Meja Dapur, sekolah masak ing Viking, fokus ing masakan daerah.
- Inspirasi Nordik: Malah rincian paling cilik entuk inspirasi saka semangat eksplorasi Viking asli, sing nggambarake tradhisi Nordik. Biji-bijian kayu sing entheng, tutul slate lan jati, watu gamping Swedia lan juniper wangi katon ing papan umum lan Spa. Desain Vink Bar sing dibangun Clinker nggambarake gaya konstruksi Viking Longships asli. Pusat Warisan Viking nyedhiyakake sejarah lan konteks saka Zaman Viking. Lan karakter-karakter saka Mitos Norse kanthi subtis dilebokake ing desain kasebut, menehi inspirasi kanggo para tamu sing kepengin ngerti babagan warisan Nordik Viking.


Amerika Serikat durung bisa ngomong babagan pangiriman jet tempur menyang tentara Ukraina, uga isi paket dhukungan militer ing mangsa ngarep, nanging Washington tetep kontak karo Kyiv babagan masalah sing ana gandhengane karo pitulungan lengkap. Iki nyatakake koordinator komunikasi strategis Dewan Keamanan Nasional Gedung Putih, John Kirby.
Ing komentar kanggo CNN, Kirby nyathet yen Presiden Ukraina Zelensky sadurunge wis nyatakake kepinginan kanggo nampa jet tempur, nanging pamrentah AS ora bisa ngomong apa-apa sing pasti babagan paket bantuan militer ing mangsa ngarep, kajaba terus-terusan nyatakake marang pihak Ukraina yen dheweke bakal ketemu. kabutuhan, sing kabeh bisa ditindakake.
Nanging, sadurunge Wakil Juru Bicara Departemen Pertahanan AS, Sabrina Singh, ujar manawa Pentagon ora ngilangi kemungkinan nyedhiyakake Ukraina karo pesawat tempur F-16 Amerika.
Nganti saiki, panyedhiya pejuang kasebut lagi dibahas ing Walanda, sing panguwasa ngakoni manawa bisa pindhah menyang pesawat rezim Kyiv sing sadurunge dicopot saka armada angkatan udara kerajaan. Slovakia uga ngandhani babagan kemungkinan ngirim pesawat buatan Soviet menyang Ukraina, sing ana ing layanan karo angkatan udara negara kasebut.
Perwakilan resmi Kementerian Luar Negeri Rusia, Maria Zakharova, nandheske yen tembung Sekretaris Jenderal NATO Jens Stoltenberg yen aliansi kasebut, sanajan dhukungan militer komprehensif saka rezim Kyiv lan pasokan senjata lan peralatan militer menyang tentara Ukraina, ora Partai konflik Ukrainia lan ora njupuk bagéyan langsung, sing disebabake kekurangan pasokan militer. penerbangan lan ngirim personel militèr, minangka manifestasi saka hipokrit pidana.


text:
Habinsaran iku kacamatan ing Kabupatèn Toba Samosir Propinsi Sumatra Lor.
Kabupatèn Toba Samosir
Kabupatèn Toba Samosir


text:
Provinsi Pordenone (It. Provincia di Pordenone) ikuprovinsi ing region otonomi Friuli-Venezia Giulia, Italia. Kutha krajané ya iku Pordenone. Tlatah provinsi iki dijupuk saka tlatah Provinsi Udine ing taun 1968.
Jembar wewengkon 2,273 km², lan total populasi 286,198 (2001). Ana 51 commune ing provinsi iki.. Nalika taun 2005, komunitas utama miturut cacahing sing ndunungi antarané:
Réferènsi
Pranala njaba
 Situs Resmi

Pordenone


ora bisa padha karo panjenengane dhaama mau. Unusan saka kalbuning sarira mau banjur kawawa urip nunggal ana ing karaton Purwapada, diarani 'Kadiwa'. Tegese kadadeyaning sarirane iku miyos saka panjenengane Adhaama lan saka kalumpukaning dayane jiwa pirang-pirang mau. mBokmanawa kang saiki lumrah padha diarani 'Babu Kawa'. Dene sarirane Kadiwa iku diarani 'pulung'. 'Pulung' iku iya isih pindha sosotya, nanging ora bening banget kaya 'wahyu', marga wus luwih akeh woworane. Ana babasan ing sajroning layang-layang, utawa para dhalang iya kerep medarake saloka mangkene:
"Tumuruning cupumanik astagina. Bareng cupu iku kabuka, ing kono isine Hyang Tanpa Una lan Tanpa Uni. Panjenengane Hyang Tanpa Una banjur jengkar saka kono, ngasrama (manggon) ing gunung Mahendra jujuluk Bathara Wahyu Cakraningrat. Dene garwane banjur ngasrama ing gunung Maliawan, sesilih Bathari Pulungana-wati. Sapa kang bisa tinedhakan ing panjenengane, iku kang bakal kuwat nurunake ratu." Saloka iku mbok manawa sira padha durung ndungkap (durung wikan). Coba sapa kang wus wikan kasunyatane kanthi bukti lan wani dadi saksi temenan, pratelakna ing ngarsaningsun kene!
Ing tembe saloka kang ingsun tuturake marang sira iki, manawa wus sembada anggonira anggayuh wawarah ingsun, pangiraningsun ora susah ingsun jereng, sira banjur bisa padha ngerti dhewe, lan ora kewran anggonira ngudhari sarta bisa sumurup mungguh pigunane. Mulane aja padha ngira yen rupa lanang iku ing njaba njerone mesthi lanang, wadon mesthi mulus wadon. Iku ora mangkono, awit sabenere ing jroning lanang ana wadon, sajroning wadon ana lanange. Ananging iku lagi katrangan lesan bae, aja sira ugemi yen sira durung wikan kasunyatane, lan ngerti pilah-pilahe, sarta wus bangkit migunakake. Marga yen sira mung ngugemi swara, padha bae karo ngawula kumandhang; yen mung ngerti karepe ora wikan nyatane, iku padha bae karo wong ngawula anggitan; yen wikan nyatane ora bisa migunakake, iya aran durung mumpuni; iku kabeh aran tanpa guna. Dadi upama kaya sira darbe barang mung weruh yen apik, nanging ora ngerti kanggone. Upama barange arupa udheng, apa kena dianggo bebed lan apa lumrah dianggo kemul, utawa sèmèk turu lan liya-liyane?
Beda karo kang wis mangerti pigunane, amasthi banjur bisa bae migunakake. Iya mangkono iku tetepe wong kang wus lebda marang kawruh, aran wus mumpuni kridhaning bawana. Pirangbara bawana kang gumelar kabeh iki, orane iya bawananira dhewe bae, iku wus lumayan. Manawa bisa mangkono ngger, iku aran ora muspra anggonira ngudi kawruh. Mulane wong tuwanira iki sok juweh, perlune sira dimen padha dadi wong kang utama. Amarga ora gampang kang jeneng utama iku. Samangsa isih gothang utawa isih kuciwa, iku durung aran utama. Dadi utama iku karepe 'uninga tataninging Suksma'; mulane iku mau diarani 'cupumanik astagina'. Iku dhek kuna-kunane kang ngarani iya wong kang wus mumpuni marang kawruh, dadi iya banjur wani netepake, marga njupuk rupa lan kaanane sarta pigunane: mangkene panjupuke: "Cupu iku karepe wadhah (bebadan), manik tegese sesotya; asta tegese wolu, gina iku iya guna. Dadi karepe bebadan kang arupa sosotya, isine anduweni daya lan guna wolung parkara. Cukup samene dhisik bab iki.
Sangkan Paran #19
Pangrumpaka (Sinom):
Maligi nèng rôning kamal, mulat wulang kang wèh péling, panggiluting kasusilan, sumilak tanpâ ling-aling, kang angèl sungil-sungil, kinaryâ mêlôk salugu, lalagôn mrih irâmâ, kang tuman mardikèng budi, wông utâmâ uning tataninging Suksmâ. (Redaksi Djawa Boedi Moerni)
Sang Wiku:
Ingsun arep ambanjurake gancare carita ing dhuwur mau. Ing sajroning karaton Purwapada wus kajumenengan jiwa, iya iku panjenengane Adhaama lan Kadiwa. Sarehning Kadiwa iku pinangkane saka jiwa kang miyos ing sariraning Adhaama, ing mangka isih nunggal sapanggonan, dadi iya tansah kudu kumpul bae, ananging tansah ora bisa kalakon. Awit sarirane Kadiwa wis kurang banget sucine, marga wis kamomoran rereged pirang-pirang, kang maune wus kalebu ing sarirane Adhaama iku.
Kagawa saka anggone kudu kumpul, daya isen-isening bawana kang kagawa dening kekedhering Pramana banjur kena kaserot dening panjenengane kongsi tekan ing sajroning karaton Purwapada kono. Sarehning isine bawana kang akeh dhewe dayane kang katut iku arupa wit-witan (kayu), dadi ing sajroning karaton kono mau iya banjur thukul ana kayune sawiji, dumunung ing tengah-tengahing karaton iku, diarani 'kayu sejati' (Kalbu Diwa Handaru). Mulane diarani mangkono, awit kayu iku tuwuh ing sajroning karaton, lan salawase ora bisa mati. Dene enggone diarani wit Kalbu Diwa Handaru, jalaran sangkane kedadeyan saka kalbune Kadiwa, kongsi bisa andadari (metu) kaanan iku, sarta agodhong mawa cahya biru, epange diarani pancer papat (keblat papat) salaga langit. Mulane diarani mangkono, awit dawaning epang iku parane dadi ancering keblat, sarta angebaki sajembaring langit. Oyode diarani oyod Mimang, jalaran sing sapa ora murni (suci) mangka liwat nglangkahi oyod iku, wus mesthi mamang (kuwur) pikire, tambuh paraning sedyane. Godhonge aran Mega Mendhung; awit sing sapa duk uripe ana ing ngarcapada kene iki mung tansah ngangah-angah utawa murka, ngangsa-angsa, marang godhonge (sandhang pangan), samangsa tumeka ing wit kono, mesthi peteng pandulune kaya dene pinepetan ing mega mendhung. Pupuse diarani Singangsana Wilis, karepe singangsana iku kalenggahaning rasa sakalir, iya iku: rasa pangenyam, rasaning kalbu lan garayang (rasaning badan raga); wilis tegese biru (ijo, ksm). Kembange Teja Kukuwung; mulane diar


text:
Parembugan Naraguna:Sunshroom17 - Wikipedia
Parembugan Naraguna:Sunshroom17
Hi Naraguna:Sunshroom17,
Dijupuk saka "_URL_
Terakhir diubah pada 5 Juni 2020, pukul 13.26
Kaca iki pungkasan diowah nalika 13.26, 5 Juni 2020.


sae, lan masyarakat ingkang sae badhe nuwuhaken negari ingkang sae. Lan negari ingkang sae badhe pikantuk karidhan saking ngarsa dalem Allah SWT.
Akhiripun mugi-mugi Gusti Allah tansah paring kekiyatan dhateng kita, amin.
بارك الله لى ولكم فى القران الكريم ونفعنى واياكم بما فيه من الايت والذكر الحكيم وتقبل منى ومنكم تلا وته انه هو السميع العليم.
Artikel Untajiaffan Lainnya:
Title: Nuladhani Sifat-Sifat Wajibing Rasulullah SAW, Khutbah Bahasa JawaURL:_URL_ Sifat-Sifat Wajibing Rasulullah SAW, Khutbah Bahasa Jawa


text: Kelumpang Barat kuwe salah siji kecamatan nang , Kalimantan Selatan, Indonesia.


text:
Muslim artinipun tiyang Islam (nyakseni yèn Tuhanipun namung Allah, lan nyeksèni yèn Kanjeng Muhammad) punika utusanipun Allah. Kanggé tiyang Islam kedah mangertasi rukun Islam ingkang cacahipun wanten 5 (Syahadat, Salat, Pasa, Jakat, Kaji) lan rukun Iman ingkang cacahipun wanten 6 (Iman dateng Allah, iman dateng Malaékat, iman dateng Rasul, iman dateng kitab, iman dateng hari akir, lan iman dateng qodho' dan qodar).
Ciri-ciri
Ciri-cirinipun sipat lan tindakan tiyang Islam ingkang mau muslim yoiku:
 Adil ategese boten mihak utawa imbang yèn ngecakaké ukuman.
 Amal Saleh ategese nglakone kang apik-apik kemawon ingkang kanduwèni manfaat dhumateng urip brebrayan.mèlu Hamemayu Hayning Bawono.
 Amal Jariyah ategese nglakone tumindakan kang bermanfaat trus-trusan,contoné yasa Masjid,Panjenengan nulis ngèlmu wonten eklopedia punika ngèlmu ingkang sanget dipunmanfaataken tiyang akèh sarana ikhlas.
 Amar ma'ruf ngajak tiyang sanès tumindak Amal saleh lan Amal Jariyah.
 Nahi mungkar,tegesipun nyegah prakawis ingkang dilarang kaliyan agami.
 Bekti dateng tiyang sepuh kaleh.
 mahabbah(seneng lan remen) dhumateng Allah kaliyan Rosulipun.
 Luma ,Seneng ambiyantu dateng sinten kemawan ingkang mbutuhake.
 Ora lumeh seneng nyambut gawé.
 Ngormati tiyang sanès,boten adigang adigung adiguna.
 Iffah,ngraos kasucen lair batin.
 Ihsan ategese tumindak apik menyat tiyang sanès.
 Ilmu,ngolek ngèlmu salawasé urip.
 Iklas, Nrimo apa anané, boten njaluk pangarep.
 Jujur, gadhah sipat jujur dateng sinten kemawan, mliginipun dateng cagak sepuh kaleh.
 Amanah, Boten ingkar janji.
 Nyambut gawé (ngolek nafkah)kelawan cara ingkang halal.
 Isin,Isin yèn tumindak salah.
 Nahi mungkar , yèn deleng kerukan kudu anjegah.
 Rido, nrimo sakabehe ingkang ditetepne Allah.
 Sabar, ateges nahan prakawis ingkang di larang kaliyan agama.
 Sederhana,mbaten gesang kaliyan pesugihan.
 Silaturahmi utawa nyambung paseduluran.
 Syukur seneng kaleh pawenehan Allah.
 Tulung pinulung dateng sinten kemawan.
 ukuwah duwé katrenan maran muslin lintunipun.
 Zuhud boten tamak marang donyo.
 Toat tumindak nurut laan patuh prentahe Allah.
 Tobat,njaluk ampunan dateng Allah.
 Apuro(maaf -memaafkan).
 Koreki menyang awake dewe.
Pranala njaba


text: sing Priwe kang?


Aku Irish nasional, lan bojoku wis polandia nasional
Aku iki urip ana ing Swedia kanggo sawetara wektu lan dheweke ana urip lan makarya ana ing IrlandiaMengko kita mutusaké kanggo manggon ing Irlandia. Sawise taun urip bebarengan ing Irlandia iku wis diganti antarane kita lan ing titik, kita loro arep divorce liwat teknologi idin. Kita padha ora duwe bocah-bocah melu ora sembarang property etc. Pitakonan kula minangka kita loro manggon ing Irlandia kita bisa aplikasi kanggo divorce ing Polandia lan carane dawa iku bisa njupuk gumantung ing kahanan kita Hi. Iku bakal njupuk bab - sasi kanggo sampeyan kanggo njaluk divorce ing Polandia yen sampeyan ngatur kanggo njaluk ukum saka polandia Pengadilan ing cilik divorce. Miturut polandia divorce hukum, iki bakal gumantung ing sawetara legal faktor (contone, yen panjenengan garwane isih nduweni panggonan panggonan ing Polandia). Aku pengacara adhedhasar ing Polandia, supaya aku bisa kanggo bantuan sampeyan karo kasus iki. Ing Irlandia Hukum, divorce kaleksanan njaba saka Negara uga mung bisa dikenali yen salah siji pasangan iki domiciled ing ukum saka Pengadilan sing diwenehake divorce ing wektu sing tindakan divorce dimulai. Domicile komplek legal konsep related kanggo siji negara lair, utawa yen padha duwe pindah, sing dimaksudaké panggonan mangsa panggonan permanen. Supaya minangka polandia pengacara ngandika, bojo perlu kanggo netepake domicile ing Polandia. Nanging Jeer aku dicenthang metu lan sampeyan bisa aplikasi kanggo divorce ing Irlandia malah yen sampeyan padha nikah ing luar negeri. Nalika sampeyan lagi loro sing manggen ing Irlandia bakal ora dadi luwih gampang lan luwih murah. Minangka ana kang ora duwe anak utawa property melu sampeyan mung bisa aplikasi menyang pengadilan kanggo makalah, mlebu wong-wong mau lan njaluk wong-wong mau notarized dening a solicitor kanggo bab limalas euros saben document, iku banget mirah, mbokmenawa bakal ora biaya sing luwih saka euros. Ya, ing kasunyatan, apa Atch wis mung ngandika, uga sah bisa ing polandia ukum. Pancasan digawe dening manca Pengadilan (kalebu Pengadilan ing Irlandia) bisa dikenali dening polandia Pengadilan minangka kanthi bener nanging padha perlu kanggo ketemu tartamtu syarat. Dadi, Irish kaputusan Pengadilan ing divorce uga bakal tegese sing bojoné bakal dikenali minangka 'pegatan' ing polandia sistem legal. Wong-wong ing Irlandia asring mbayar babagan, euros kanggo a solicitor utawa bab setengah sing 'divorce layanan'. Kabeh divorce layanan ora njaluk dokumen saka pengadilan, kang sampeyan bisa nindakake dhewe kanggo apa-apa, njaluk sampeyan mlebu lan banjur ngisi daya sampeyan rejeki cilik kanggo duwe iku notarized. Mesthi, ing Polandia aku ora bakal nindakake apa-apa tanpa pengacara lan ora bakal bojoku malah sanadyan kang polandia. Polandia dokumen legal minangka bingung minangka padha bisa bisa, nanging ing Irlandia ngendi iku kabeh po Angielsku lan phrased ing banget prasaja, syarat-syarat awam kang ana tenan ora perlu kanggo maksud legal elang. Matur nuwun kanggo panemu nanging ing Irlandia sadurunge pengadilan bisa grant divorce, pihak kudu wis urip loro saka siji liyane kanggo periode agengipun papat metu saka limang taun sadurungé sadurunge aplikasi iku digawe. Sampeyan bakal perlu bantuan internasional divorce pakar minangka iki karo cilik nikah ing polandia lan banjur pindah USA lan banjur kita wis akeh masalah ing proses divorce supaya arahan ing swedia Pokrol Online lan ana bantuan kula kasus iki sederhana. Aku ora mikir kang perlu internasional pengacara divorce. Polandia, Swedia lan Irlandia, ing telung negara melu kabeh ing EU. Iku relatif suta. AMERIKA serikat punika beda ceret saka iwak. Pihak kudu wis urip loro saka siji liyane kanggo periode agengipun papat metu saka limang taun sadurungé sadurunge aplikasi iku digawe. Ya, sing bener, nanging sampeyan ora duwe kanggo nyedhiyani sembarang bukti. Padha njupuk tembung kanggo iku (biasane Irish ora.). Uga padha bakal nampa sing uga wis urip ing gendheng sing padha nanging ora urip minangka manungsa lanang lan wadon. Minangka wis wis nikah enem taun sampeyan bisa ngomong sing temen maujud ing awal sing ngene digawe salah, parted kanggo nalika, tak bali bebarengan, pamisah munggah maneh. worth a nyoba ngelingi sing iku bakal biaya banget sethitik. Pol agung, Mangga sampeyan bisa bantuan kula metu ing bab divorce, aku wis kapisah saka bojoné kanggo telung taun saiki, dheweke wis bener dipindhah kanggo Polandia lan aku manggon ing Prancis. Ora ana anak utawa property bebarengan. Bisa sawetara bantuan.
Hi POl agung, aku uga perlu bantuan.
Aku nikah bojoku ing taun ing Singapura lan wis wiwit urip ing Walanda lan Polandia kanggo sawetara suwé. Saiki kita sing manggen ing Singapura. Kita arep kanggo njaluk pegatan lan kita wis telung taun lawas putra. Aku dienggo kanggo supaya bojoku bali menyang Polandia karo anakku, nanging aku arep kanggo duwe legal akses kanggo anakku. Kabeh sing kita wis aku wis mbayar kanggo dening aku, kalebu sifat. thanks.
Cilik padha kanggo kula.
Nikah ing Polandia, normal pernikahané sipil. Aku Kulon-Eropah. Kita ora duwe dicekel bocah, ora ana sambungan property. Nanging, complicating faktor sing kita sing manggen ing Timur Tengah, supaya aku pemikiran piye carane kanggo njaluk divorce rampung.
Mungkin mung aplikasi liwat polandia ing pengadilan ukum ngendi kita tak nikah.
Utawa pindhah menyang polandia besar. Thanks in advance.
Biasane, sampeyan bakal kudu kaputusan final digawe dening polandia Kulawarga Pengadilan kanggo njaluk divorce saka bojo (polandia kantor USC kudu nggawe statement ing polandia marriage certificate sawise divorce kaputusan wis ditanggepi).
Yen panjenengan garwane isih nduweni sawetara panggonan panggonan ing Polandia (warata, apartemen, etc.
ing Polandia), banjur iku uga bisa kanggo njaluk ukum saka polandia Pengadilan ing cilik divorce. Apa kowe ora mikir yen ndhaftar marriage ing kelairane utawa negara kang urip ing polandia marriage certificate kang bisa aplikasi kanggo divorce ana kasedhiya kang bisa ngawula dheweke sah wae mung sapisan (dhisikan tindakan divorce). Aku iki nikah ing negara nanging wis kanggo ndhaftar marriage sandi ing Polandia uga(tanpa pangadilan upacara) lan marang wong sing kita bisa njaluk pegatan salah siji ing Polandia utawa Serikat saiki. LOL pangarep-arep sheet sing tau mengkono sanadyan mung curious. ver


text: Rena KDI -- Mung Kanggo Riko -- Monata banyuwangi


text: Jumapolo kuwe salah siji kecamatan nang , Jawa Tengah, Indonesia.


El ceri Iki minangka wit woh sing rikuh banget kanggo woh-wohan sing enak, nanging uga kanggo dekorasi ornamen sing dhuwur, kayata iku ayu kabeh taun: ing musim semi, kita bisa mikir kembang putih sing apik lan godhong ijo lanceolate kanthi ujung bergerigi, nalika musim panas lan musim gugur, kita ngrasakake woh-wohan, ceri, lan ing musim salju, batang kasebut terus nghias kebon kaya sawetara wit-witan sing bisa.
Nanging, kanggo entuk panen sing apik, kudu dijaga, lan salah sawijining tugas sing paling penting sing kudu ditindakake yaiku motong cabang. Ing kene kita nerangake kapan kanggo nyukur wit ceri.
Sadurunge ngerti kapan prune, ayo dingerteni luwih sithik. Wit ceri, jenenge ilmiah Prunus avium, yaiku wit buah sing asale ing Eropa lan Asia. Batang kasebut, sing dawane nganti 20 meter, duwe kulit kayu sing apik banget kanthi nada abu-abu utawa abang. Cabang sing paling enom duwe warna abang, ngowahi wit dadi elemen tanduran sing luar biasa.
Mekar nalika musim semi, nanging sampeyan uga bisa nindakake nalika wiwitan mangsa panas. Woh, kaya sing sampeyan ngerteni, yaiku ceri, yaiku drupe abrit sing bisa ditemokake winih siji.
Nalika bisa
Wektu sing cocog kanggo nyukur wit ceri yaiku ing pungkasan mangsa salju, nalika risiko frost wis liwati. Amarga iklim saya owah, kita ora bisa menehi pitung wulan suwene amarga kenaikan suhu sing dialami planet iki, mula angel ngerti kapan waktune sing paling pas. Biasane, ing Hemisphere Lor dipotong ing wiwitan wulan Maret, nanging gumantung banget karo lokasi lan suhu sing lagi terdaftar ing wilayah sampeyan.
Sanajan ngono, sampeyan bisa njupuk alat pruning nalika ndeleng manawa tunas kembang bakal thukul.
Wit ceri pancen gampang ditandur. Tahan, hiasan, kanthi woh-wohan sing bisa dipangan ... apa liyane sing sampeyan njaluk?


Ula badhudhak lan landhak
Calathu mangkono iku anuju karêpe ula badhudhak, banjur enggal nêlosor lumêbu ing êrong. Saking bangêt lêmune, êrong cilik kôngsi kacakan saparone, kang
duwe êrong ora kaduman panggonan. Barêng dayoh kang katisên wus angêt, ora pisan kawêtu calathune awèh panrima tuwin arêp lunga, kaya kang wus dadi patute, malah ngenak-enak ngalêkêr bae. Landhak anuli calathu: saiki wus wêngi, lan wus mangsane kowe lunga. Anamu ing kene sadhela andadèkake bungahku, ananging saiki lungaa, ing besuk-besuk balia manèh, kowe iyo wêruh dhewe, yèn êrong cilik iki sêsak dak ênggonana karo kowe. Ula badhudhak amangsuli: hêm, dadi kowe angira yèn sêsak, satêmêne, êrongmu iki luwih prayoga, wruhanamu kisanak, aku kapenak ana ing kene, lan ora sumêdya lunga, mulane akal-akala golèk panggonan kang jêmbar.
Êliding dongèng mangkene: sanajan [sanaja...]
wong gawe kabêcikan kêrêp anêmu wêwalês ala, iya uga aja mèngèng anglakoni panggawe bêcik ing salawase, mung diawas marang wong kang bakal kobêciki
Sumber : kumpulandongengjawa.blogspot.com


text:
Sélaharja iku désa ing Kacamatan Pundhong, Kabupatèn Bantul, Daerah Istimewa Yogyakarta.
Réferènsi
Désa ing Kabupatèn Bantul
Désa ing Ngayogyakarta
Pundhong, Bantul


text:
Awangpone iku kacamatan ing Kabupatèn Bone Provinsi Sulawesi Kidul.
Désa/Kalurahan
Kabupatèn Bone


text:
ker Balai Bahasa,
R ikma cekak anengeri,
I ngkang ngagem kaca tinggal,
W anita watak Srikandhi,
I nggih watak prajurit,
D hemen pakaryan kang luhur,
A nampi jejibahan,
T indhih Sanggar Sastra Jawi,
I ngkang madeg wonten kitha Yogyakarta.
NGRIPTA GURIT
(Megatruh)
1. Nimas ayu sarta kancaku cah bagus,
 ayo bebarengan mami,
 marang kabudayan ambyur,
 ora amung angleluri,
 nanging uga gawe monjo.
2. Uwong Jawa pancen ora amung lugu,
 rasa rumangsa utami,
 sabarang reh nganggo simbul,
 kang kamot ing sastra Jawi,
 sastra lawas lan samengko.
3. Prayoga ana kene aku matur,
 mas Suminta A Sayuti,
 pangandikan lan pitutur,
 murih laku dadi gampil,
 ngripta gurit tembang maton,
4. Sepisanan kabeh informasi nglumpuk,
iku aran preparasi,
pengalaman data kudu,
rasa pangrasa lan pikir,
pengalaman bocah kanggo.
5. Pengalaman pancen akeh ginanipun,
uga andayani nulis,
proses kreatif puniku,
taksih bocah sampun wiwit,
ngendikane Poyk Gerson.
6. Kang kapindho pengendhapan iku perlu
ing tataran inkubasi,
mbudi daya murih kawruh,
menep ana jroning ati,
kapan bisa dadi uwoh.
7. Apa ingkang aran ilham apa wahyu,
uga karan intuisi,
sejatine iku mau,
kawruh tuwuh saking ati,
mencungul saka ing njero.
8. Kang katelu tataran iluminasi,
mbabarake tembang gurit,
kawruh menep wus kasusun,
ngolah rasa serta pikir,
bareng dadi banjur mak plong.
9. Kang kapapat nitingi guritan mau,
tataran verifikasi,
apa iku uwis patut,
dinikmati kanan kering,
wis nyakup isining batos.
10. Sawangen kanthi mripat dudu mripatmu,
ben evaluasi kritis,
ndulu riptan kanthi jujur,
diwaca ping bola-bali,
yen wis marem dadi mongkok.
11. Mas Suminta pranyata paring pamecut,
marang kabeh kita sami,
supaya tambah gumregut,
sarta gurit tambah isi,
aturku amung semono.
1. Gumregute tiyang-tiyang Jawi,
 ingkang wonten ing Ngayogyakarta,
 guru basa Es El Te Pe
 serta sastrawanipun,
 Bale Basa kang mandhegani,
 ngadani bengkel sastra,
 guritan den tuju,
 serta kados pundi mbenjang,
 sastra Jawi supados tansah kaudi,
 ngrembaka mboten pejah.
2. Sinten malih ingkang badhe ngudi,
 yen mboten tiyang Jawi piyambak,
 tanggung jawab mboten entheng,
 sastrawan saha guru,
 ngudi ngrembaka lan lestari,
 guritan serta tembang,
 saha sanesipun,
 saged damel saged maca,
 ugi siswa saged sami nggemateni,
 budaya sastra Jawa.
Sunartini
DHANDHANGGULA
Lir sarkara manisnya mimbuhi
Dhuh kusuma kang asung wiwaha
Gandhes luwes sak solahe
Gandrung-gandrung rinuhung
Ruruh rereh anjuwarehi
Tinom sing katebihan
Lir surya satuhu
Gumebyar lir lintang johar
Gilar-gilar cahyanira anelahi
Pantes sun ngawulaha
POCUNG
Tivi iku sanyatane hiburanku
Ndeleng saben dina
Gawe sengsem jroning ati
Mungemane asring lali tugas sira
1. Sinarkara ngronce asma komplit,
sagung kadang kang samya mahargya,
jroning kegiyatan bengkel,
sastra Jawa linuhung,
de BPB*) ingkang ngadani,
wonten Ngayogyakarta,
ajeng saben taun,
mangkya kang nama rinipta,
mung kinarya lelangen miwah ngenegeti,
jroning makarya sastra.
2. Pak Kuswandi miwah Bu Renggani,
Bu Waryanti Pak Yamin Pak Krisna,
Pak Nyadi Pak Worang S.E. )**,
Bu Wagini Pak Gandhung,
Pak Aryono Bu Sri Hartuti,
Bu Ambar Pak Sulendra,
Pak Hari Pak Sunu,
Pak Tohari Pak Haryanto,
Bu Aminah Bu Rita lan Pak Wakidi,
Pak Trisno Bu Mahmudah.
3. Pak Sardjoko Pak Triman Bu Hadi,
 Bu Windarti Pak Wardi Pak Sofwan,
 Bu Nartini lan Pak Slamet,
 Pak Eko Bu Winahyu,
 Pak Warisman Bu Karsiati,
 Bu Warni Pak Haryono,
 lan Pak Ignasius,
 Pak Effy Pak Sugiarjo,
 Pak Widodo Pak Parno Bu Kadarwati,
 Bu Indah Pak Marsono.
4. Bu Atibah lan Bu Ris Martini,
 Bu Christina Pak Budi Santosa,
 Pak Priyo Purwanto lajeng,
 Bu Astuti tan kantun,
 Pak Damiri Bu Widiastuti,
 Pak Djaimin Bu Fitricia,
 Bu Ardini laju,
 Pak Kusumadi Pak Insan,
 Pak Lusono dalasan Bu Sugendrati,
 Bu Jati Pak Listyono.
5. Panitiya ingkang angembani,
 kang kapisan Pak Tirto Suwondo,
 Bu Rahayu kaping dwine,
 Para anggotanipun:
 Pak Marsudi miwah Pak Sardi,
 Pak Agung Pak Giharto,
 Narasumberipun,
 Pak Dhanu myang Pak Suminta,
 Pak Yoyok Aryo twin Pak Hardjanto Sahid,
 pepak pra panitiya.
6. Ingayoman de Kepala Bale,
 Panlitian Bahasa nyata,
 Pak Suwadji pangarsane,
 dhatan kantun sesepuh,
 madeg penasehat sayekti,
 Bu Widati tan kendhat,
 weh grengseng jro rawuh,
 ingajab kita sageda,
 amemetri myang ngrembakaken ugi,
 gesanging sastra Jawa.
Catetan: BPB = Balai Penelitian Bahasa
S. E. = Sarjana Ekonomi
DHANDHANGGULA
ENdah mrabu dhuh sira cah manis,
DHANGan tyasku anyaket mring sira,
RAketa ruket slawase,
RAsa manunggal kalbu,
SRI myang laras kridhaning batin,
WIwit tepung sepisan,
KInepung ing wuyung,
WARnamu tansah ngalela,
SIyang ratri saya mantep angranuhi,
KInikis gung panggodha.
Wagini
TRESNA SEJÁTI
(Pangkur)
1. Ngungkurken jurang pamisah,
 kwontenaning kita sapúniki,
 aja gawe sesatru,
 ing jaman kamardikan,
 mersudiya mring dwija kang satuhu,
 darapon antuk kamulyan,
 saka Gusti Kang Dumadi.
2. Wajibing gesang punika,
 anresnani marang titahing Gusti,
 sanadyan sumugih iku,
 dhatan ngendelake bandha,
 mangerti empan papan titah sawegung,
 tumrap wong kacingkrangan,
 sandhang bukti den paringi.
3. Bandha donya bisa muspra,
 mula urip aneng den eling,
 yen kelangan nora getun,
 kanggo kang kesrakatan,
 sinartanan paring berbudi kang patut,
 lahir batine legawa,
 iku tresna kang sejati.
Waryanti
KIDUNG WENGI
(Maskumambang)
Kidung-kidung smara-Mu rumekseng wengi,
rumambat rudira,
roh katalanjukan kentir,
ing lelangen lambangsmara.
27 Agustus 1997
SATLERAMAN BAB


text:
Bathimetri (Bathymetry) | Andhika Prima's Blog
« Memperbaiki Windows tanpa menginstal ulang Pasang Surut (Tide) »
Bathimetri (Bathymetry) « dieadie01 (18:55:50) :
[…] Bathimetri (Bathymetry) […]


text:
Oud-Beijerland iku gemeente ing provinsi Zuid-Holland utawa Holland Kidul, Walanda.
Latar wuri
Provinsi Holland Kidul sing papané ana ing kuloné Walanda iku provinsi ing Walanda kanthi cacahé sing ndunungi gedhé dhéwé. Provinsi iki ing taun 2008 dipérang dadi 86 gemeente. Ing Walanda gemeente iku pérangan administratif sangisoring provinsi. Dadi provinsi iku antara nagara lan gemeente.
Jaman mbiyèn kabèh panggonan iku uga gemeente ing Walanda. Saka désa cilik nganti kutha krajan. Nanging saiki wis ora mangkono manèh. Akèh panggonan sing digabung dadi siji supaya olèh gemeente sing ukurané sedheng.
Pranala njaba
 Situs wèb resmi
Gemeente ing Walanda


airing ungeling Ldr. Tirta Kencana, sumangga.
Para tamu ingkang kinormatan sasampunipun besan dalah pangirng satata lenggah kanthi prayogi, salajengipun katindakaken tatacara adat sungkeman, penganten bade namdukaken sembah pangbektinipun dhumaten rama ibu dalah mara sepuh, kanthi ngaras pepada sumungkem hamarikelu. Tata cara punika sawetahipun katuntuna ibu ..............................punika kairing ungaling Ldr. Mugi Rahayu SI.My. ing wasana sumangga.
Atur pambagiya hayu :
Para tamu kakung-putri, ingkang dados punapa bombonging penggalihipun Bp.........................sekaliyan dupi ngawuningani lan nampi rawuh panjenengan, amila mboten badhe kawiyos nyarirani matur pribadi ing ngarsa panjenengan, dhawahing sampur namung dhumateng kadang pinitados inggih Bp. ................... ingkang ing siang / dalu punika tinanggenah kaapit-kaapit Bp. .......................... saha Bp. ..............................minangka pakormatan, dhumateng Ibu ................... saha Ibu ........................................................mugi kepareng mratitisaken jemenengipun penganten dalah rama ibu, manawi samadayanipun sampun siaga ing diri, saha sawega ing gati, wekdal sawetahipun kula aturaken. Sumangga. Sasampunipun pasugatan atus, pratanda pawiwahan sampun paripurna. Menggah aturipun pambiyawara mekaten :
Para tamu kakung-putri ingkang satuhu mahembug luhuring bud, wancinipun sampun dumugi wekasing sedya wigatining prelu, ndungkap titimangsa purnaning gati. Sadaya kalawau mboten sanes hawit berkah tuwin sihing Gusti Ingkang Maha Agung, pahargyan siang/dalu punika sampun kelampahan kanthi wilujeng, datan wonten rubedaning lampah. Ingkang punika dhumateng Bp.........................sekaliyan kasuwun anjengkaraken penganten sekaliyan, salajengipun kairing tumuju wiwaraning tarup, kaapit rama iu nguntapaken konduripun para tamu kanthi tangkep asta, sarta nyuwun tambahing pangestu. Jengkaripun penganten kabiwadha ungeling ayak-ayakan menggah tedhak saking kalajengaken gleyong, ing wasana sumangga.
Sareng kaliyan bidaling para tamu pambiyawara saget matur mekaten :
Kanthi kapyarsaning ayak-ayakan punika satuhu sampun paripurna samudayanipun. Mboten kesupen kula ingkang sinanggenah pinangka pambiyawara tansah hanyenyadhang rumentahing sih samodra pangaksama, manawi anggen kula matur mboten mranani ing panggaih, lan katah klenta-klentunipun, wasana sumangga asesanti : Mugi tansah manggih wilujeng winantu ing suka rena matur nuwun.


text:
Kacamatan Mèntèng utawa Menteng iku kacamatan ing Jakarta Pusat, Daerah Khusus Ibukota Jakarta, Indonésia.
Kalurahan


Kutha Andong ing Republik Korea minangka kutha festival, budaya lan pariwisata. Walikota kutha iki yaiku Mr. Young-Sae Kweon. Dheweke dadi tuan rumah pertemuan puncak Kepemimpinan Asia virtual minggu kepungkur dening AMFORHT.
Andong iku sawijining kutha ing Korea Selatan lan ibukutha Provinsi Gyeongsang Utara. Kutha iki minangka kutha paling gedhe ing sisih lor propinsi kasebut kanthi pedunung 167,821 ing wulan Oktober 2010. Kali Nakdong mili liwat kutha Andong sing dadi pusat pasar kanggo wilayah pertanian sekitare.
Iki minangka kesempatan kanggo kepemimpinan kutha kanggo ngobrol karo pimpinan utama ing dunia pariwisata lan ide babagan inisiatif global lan ngerti pentinge kutha-kutha budaya cilik ing saindenging jagad.
Walikota banget karo COVID-19, Walikota ujar manawa krisis iki uga dadi kesempatan kanggo kotane lan rapat kasebut minangka tonggak penting kanggo mbesuk industri pariwisata lan pariwisata Andong.
Andong duwe 5 kutipan Warisan Dunia lan biasane nampa 1 yuta pengunjung saben taun. Festival topeng entuk peserta saka 20 negara. Desa Hahoe Folk bisa dadi desa sing misuwur ing Korea Selatan. Desa iki didaftar dening pamrentah Korea Selatan kanthi UNESCO minangka situs Warisan Dunia ing taun 2010 bebarengan karo Desa Yangdong Folk.
Andong uga dadi omah kanggo sinau lan akademi Konfusian nalika Dinasti Joseon. Conto terkenal seowon, utawa akademi Konfusianisme, yaiku Dosan Seowon sing nulis Yi Hwang, Byeongsan Seowon kanggo Yu Seong-ryong, Imcheon Seowon kanggo Kim Seong-il, Gosan Seowon, Hwacheon Seowon, lan liya-liyane. Tujuan pengunjung liyane sing misuwur yaiku Sisadan, Jirye Artists 'Colony, candhi Bongjeongsa, lan Andong Icheondong Seokbulsang aka Buddha Watu Jebiwon.
Andong duwe Bendungan Andong. Ing wilayah dununge Bendungan Andong, ana tugu Gerakan Andong Samil kanggo ngurmati Gerakan 1 Maret. Kajaba iku, ana taman tema Wonmom lan taman Unbu.
Walikota negesake manawa Andong nalika nerangake sumber daya budaya ing kutha-kutha cilik, minangka kutha paling representatif ing Korea. Andong duwe kabeh bahan kanggo dadi pusat pariwisata budaya internasional ing saindenging jagad. Warga kutha iki ngerti yen paling gedhe yaiku komunikasi karo jagad, kerja sama internasional, lan jangkauan.
Walikota ngakoni tantangan ing ngarep karo COVID-19, nanging uga ujar, "Kita asring ngalami flu Spanyol, lan manungsa bakal ngatasi krisis iki lan bakal luwih becik metu saka iki." Kutha iki nggarap institusi biologis babagan pangembangan vaksin.
Kutha iki nggawe jinis pariwisata anyar ing kulawarga bisa seneng bareng nalika tetep pisah, ing endi luwih akeh wong sing lelungan ngrasakake alam.
"Keragaman budaya minangka buah pariwisata paling gedhe. Pariwisata bisa nguatake regane liwat pertukaran ide lan diskusi global, "ujare Walikota Kweon.
Andong dikenal dening mantan Sekretaris Jenderal UNWTO, Dr. Taleb Rifai, nalika nyritakake babagan pengalaman sing dialami nalika dolan karo garwane. "Aku ora sabar ngenteni maneh," jarene Rifai.


text:
Blambangan kuwe salah siji desa nang Bawang, kabupaten Banjarnegara, propinsi Jawa Tengah, Indonesia.
Referensi


text:
Aesesa iku kacamatan ing Kabupatèn Ngada Propinsi Nusa Tenggara Wétan.
Kabupatèn Ngada
Kabupatèn Ngada


Kaum Tsamud
Kaum Tsamud (basa Arab: ثمود) iku suku kuna Arab kang kira-kira ana ing sewu taunnan sadurunge Taun Masèhi utawa ing jaman Muhammad. Kaum iki dikira-kira saka Arab Kidul kang banjur ngaleh menyang Arab sisih Lor. Banjur manggon ing Gunung Athlab, Madain Shaleh.
Warga Kaum Tsamud iku tukang ukir kang prigel lan trampil. Ing kono dudu kayu kang diukir, nanging watu kang dadi bahan ukirane. Nganti saiki isih isa ditemokake ukiran Kaum Tsamud ing Gunung Athlab lan ing papan ing Arab bageyan tengah.[1]
Jeneng Tsamud dijupuk saka wong kang nduwe jeneng jangkep Tsamud bin Amid bin Iram. Wong iki kang ngedekake Kaum Tsamud. Jeneng liya saka Kaum Tsamud iku Ashab Al-Hijr.
Tsamud ing sajroning Al-Qur'an[sunting | sunting sumber]
Ing jero Al-Qur'an, tembung tsamud kasebut ping 26. Tembung iku ana kang arupa tembung tsamud dhewe, ana uga kang nyebutake kaum. Ing Al-Qur'an digambarke yen Kaum Tsamud iku kaum kang kuwasa sawise Kaum 'Ad, kang misuwur minangka tukang ukir bukit kanggo omah. Saliyane iku Tsamud iku uga digambarake kutha kang tentrem, kang akeh sumber banyune, lan akeh kebon lan kurmane. Ing Al-Qur'an, Kaum Tsamud kagolong kaum kang musuhi nabi, mula kaum kasebut oleh adzab arupa gempa bumi.[2]


text: Kaca iki pungkasan diowah nalika 11.33, 3 Oktober 2017.


text:
Sokanegara iku salah siji désa / kalurahan ing Kacamatan Purwakerta Wétan, Kabupatèn Banyumas, Provinsi Jawa Tengah, Indonésia.
Uga delengen
 Purwakerta Wétan, Banyumas
 Kabupatèn Banyumas
Pranala njaba
 Situs Resmi Kabupaten Banyumas


aga Sumala kang njalari apesing Dewi Anjani bareng emban swareh. Lan sedulur-sedulure wujud wanara kabeh. Nalika dadi wanara kabeh, banjur nyuwun ruwat dening sang Resi Gutama. Nanging bisane bali kaya maune kudu nglakoni tapa brata.
Kacarita Dewi Anjani kang dikancani Emban Sawareh, mung tansah kungkum ing Tlaga Mandirda, ora nate dahar yen ora ana panganan kan tumiba ing tutuke. Anggone lara lapa mung ngarep muga katarima kanggo panebusing laku,numusana sabda tama ingkang wus kawedar.
Pinuju sawijining dina Hyang Paramesthi guru nglanglang jagad nitih Lembu Nandini. Tekan sadhuwuring Tlaga Madirda tumenga mangisor pirsa cahya sumunar, bereng dipirsani kanthi permati jebul ana wanita kang ngambang nyanthukna ing gampenging tlaga tanpa awer-awer. Padha sanalika kataman dhayaning asmara kama korut tumiba ing jroning kamal (sinome) kang manglung ngayomi tlaga. Bareng kumleyang tumuba ing pangkone Dewi Anjani, sinom didahar. Dene lepehane didhahar dening Emban Swareh. Kekarone banjur nggarbini rumangsa ora nate gepok senggol marang priya, kekarone gumun kok bisa ngandhut. Bareng wis tekan wahyaning mangsa kala sarta krasa ngranuhi, Bathara Bayu rawuh, paring pirsa yen kang kinandhut iku kamane Bathara Guru.
Mbarengi tumuruning Bayu Kanetra kairing Bayu Bajra manjing ing guwa garbane Dewi Anjani tan panthara sinidhikara lair jabang bayi kakung wanara seta macahya mancur. Mangkono uga Emban Swareh babaran bayi lanang. Putrane Dewi Anjani kaparing asma Raden Senggana utawa Anoman, kang dilairke Emban Swareh kaasma Kapi Swedha, tegese kethek ireng. Kekarone kedhawuhan ngawu-awu menyang kahyangan dene Dewi Anjani lan Emban Swareh nuli karuwat Bathara Bayu bali jati waluya.
---------------------------------------------------------------------------------------------------------------
Mitos Saking Kedu
Ana ing desa Ketangi, kecamatan Kaliangkrik, kabupaten Magelang. Ana ing kedhung desa ketangi kang biasane digunakake masyarakat, ana watu ing sapinggire kedhung mau masyarakat sakiwa tengene percaya petilasan jaran ing watu kuwi tapak jaran sembrani. Miturut crita sesepuh desa nyeritakake menawa ana jaran duwe suwiwi napakake sikile ning watu. Crita crita saka masyarakat menawa jaman biyen jaran sing bisa mabur kuwi lagi leren ngombe ana ing sapinggire kedhung, ananging kaget amarga ana pawongan kang ngonangi weruh jaran senbarani kuwi, saka kagete jaran sembrani mabur lunga lan salah siji sikile njejak watu nganti napak. Pancen bener bisa dibuktikake anane patilasan jaran sembrani mau kuwi, amarga ana tapak jaran ning watu jerone kira kira 2 cm.
Masyarakat sakiwa tengene uga percaya menawa patilasan jaran sembrani kuwi mujarab. Biasane menawa ana sing duwe ana cilik durung bisa mlaku banjur di jak ning petilasan jaran sembrani, bocahe dikongkon ngidak idak watu petilasan tapak jaran sembrani. Nanging pancen mujarab bocahe ora let sedela bisa mlaku thimik thimik, kuwi bisa dibuktikake amarga ana ing kono masyarakat sakiwa tengene asring nggowo anak cilike yen durung bisa mlaku menyang patilasan jaran sembrani. Nanging kabeh kuwi mung kapercayan lan anane crita saka masyarakat.Tekan seprene jarene masyarakat ana ing kana jaran sembrani mau isih asring ngetok ning sekitar kedhung anggone napak ana ing watu kuwi. Amarga akeh sing weruh, biasane jaran sembranine ngetok wayah surup. Crita kaya ngono kuwi bisa dipercaya bisa ora.
----------------------------------------------------------------------------------------------------------
Ki Gede Sebayu mangkat karo Raden Sidawini. Ki Gede Sebayu karo Raden Sidawini nglewati alas-alas. Ana ing alas akeh begal, dadi Ki Gede Sebayu lan Raden Sidawini ora mung bekal dhuwit nanging bekal ilmu agama lan ilmu bela diri.
KiGede Sebayu lan Raden Sidawini anjog neng dhaerah Pemalang sing wis akeh penduduke. Sak wetara Ki gede Sebayu karo Raden Sidawini manggon neng Pemalang. Sawise pirang-pirang taun neng Pemalang Ki Gede Sebayu lan Raden Sidawini ditampa dadi tokoh masyarakat. Ora let suwe, Raden Sidawini diangkat dad bupati Pemalang.
Ki Gede Sebayu nerusna ngumbarane mring kulon nggoleti Ki Wana Kusuma. Ki Wana Kusuma yaiku salah sijining priyayi keturunan Patih Kerajaan Demak. Ki Gede Sebayu karo Ki Wana Kusuma ketemu neng tetegal, awit kuwe KI Gede Sebayu nduweni niyat yen dheweke pan netep neng dhaerah kuwe. Sawise Ki Gede Sebayu oleh piwulang saka Ki Wana Kusuma, dheweke wis bisa nata masyarakat, mangkane Ki Gede Sebayu diakoni dadi sesepuh. Desa tetegal dadi rame penduduke ana sing dadi tani, dagang lan nelayan. Tetegal sing rame penduduke dipercayakna mring Ki gede Sebayu. Dheweke diangkat dadi demang. Saiki kira-kira setingkar karo kepala desa. Wektu kuwe tetegal esih wilayah kadipaten Pemalang. Ki Gede Sebayu mimpin tetegal mikirna kepentingan penduduke. Buktine dheweke bisa mbangun Bendungan Danawarih, kanggo mbanyoni tegalan utawa sawah sing ana sakiwa tengene.
Ki Gede Sebayu seda sakwise mbangun bendungen Danawarih. Sawise dheweke seda desa tetegal dipimpin dening anake yaiku Ki Gede Honggowono. Dheweke diangkat dadi Demang. Ki Gede Honggowono seda diterusna dening putrane sing jenenge Ki Honggowono. Aran kembar kuwe diarani Nunggak Semi. Putune Ki Gede Sebayu kuwe diangkat dening Sultan Agung dadi adipati Tegal. Arane diganti dadi Ki Gede Honggowono Secomenggolo utawa Tumenggung Reksonegara I.
------------------------------------------------------------------------------------------------------------------
Miturut carita, menawa Desa Berahan kuwi nduweni legenda. Nalika ing zaman ndhisik ing tlatah Kecamatan Wedung iseh sepi wargane amarga isih rupa alas. Ing sawijining dina teka ana wong kang asma Kanjeng Raden Burhan, dheweke kuwi sawijining pemuka agama Islam. Nalika wis tekan ing tlatah Wedung, Kanjeng Raden Burhan mlaku terus nganti tekan Desa Berahan. Ing wektu kuwi Desa Berahan uga iseh rupa alas, mula Kanjeng Raden Burhan nduwe tekad arep mbabati tanduran ing Desa Berahan nganti enthek. Kanjeng Raden Burhan kersa mbabati amarga dheweke wis krasa krasan urip ing tlatah kana lan dheweke uga wis nduwe pepinginan arep urip utawa omah-omah ing


r ing para widadari. Dene prênah panggonane ing tanah Jawa Têngah, yaiku kang diarani alas gêdhang. Mulane diarani alas gêdhang, jalaran ing kono akèh wite gêdhang. Gêdhange gêdhe-gêdhe tur lêgi-lêgi lan gandane arum. Sapa wonge sing mangan mêsthi tuman takon tunggale, lagi wêruh rupane bae, kalamênjinge wis baris, munggah-mudhun, songkolan, nandhakake yèn kêpingin. Ing alas gêdhang iki mau, uga akèh munyuke. Barêng para widadari ngêrti yèn gêdhange sok dicolongi si munyuk, banjur padha digusahi dikon lunga saka alas gêdhang mênyang alas liyane, awit para widadari padha sumêlang, manawa ora kumanan wohe gêdhang kang sinêngkêr mau.
Kocapa munyuk-munyuk barêng digusah banjur padha pating blulung glarahan, ngulandara padha golèk alas kang kirane kêna diênggoni sasuwene ana ingalam donya. Ora suwe banjur nêmu alas cilik, padunungane ora pati adoh saka alas gêdhang mau. Nanging wowohan mèh ora ana, mulane ditêba sasasi bae wis êntèk, banjur pating blulung ngupaya pangan, nanging ora ana siji-sijia kang olèh woh gêdhang. Paribasane: lunga ngetan bali ngulon, tiwas edan ora klakon. Ing sawijining dina panganjure munyuk-munyuk mau nglumpukake kancane kabèh gêdhe cilik nom tuwa lanang wadon. Pênganjur munyuk banjur nyaritakake wiwit mêtune saka alas gêdhang nganti saiki sarta anggone kêlara-lara.
Dumadakan banjur takon marang kanca-kancane: "Kapriye kanca-kanca, karêpmu saiki, ing kene wis ora ana gêdhang ora ana pangan, kowe kabèh mêsthi padha mati kalirên. Aku saiki nekat yèn padha gêlêm lan cocog êndang lakonana, yaiku padha ngrampungi widadari, kabèh ditumpês aja ana kang kari siji-sijia. Kêbangêtên nggone siya-siya, ora ngêrti sapadha-padhaning tumitah, dumèh kinacèk karo sapadha-padhaning titahing Pangeran."
Ana munyuk tuwa nyêlani: "Mêngko ta mêngko, aja guru-guru ngumbar hawa nêpsu. Wis jamak lumrahe yèn awake dhewe siningkang-singkang mring pra widadari, sabab padha dene golèk gêdhene wêtêng, mangka awake dhewe dhasar kalah, arêpa muni-muni wani kae ya kalah. Mula saka pamrayogaku mêngkene bae, ayo saiki padha golèk klênthêng sing akèh, mêngko bêngi yèn widadari wis padha turu, padha digrumut, gêdhange padha diisèni klênthêng. Yèn widadari mangan, banjur nanggori klênthênge rak nuli dilêpèh, awit ora doyan." Para munyuk kabèh padha mupakat.
Wayahe srêngenge surup, kêthèk-kêthèk wis padha nglumpuk kabèh. Ing têngah wêngi padha mangkat. Barêng wis têkan ing alas gêdhang, banjur tumandang kabèh, gêdhang padha diisèni klênthêng ora ana kang kliwatan. Sawise rampung nuli padha mulih.
Kocapa sawiji dina gêdhange ana sing matêng, para widadari gugup ênggone arêp mangan, nanging... nanging... barêng mangan kêmluthuk akèh isine, mangka maune tanpa ana isine siji-sijia, padha ora doyan, banjur padha ngalih saka alas gêdhang kono mênyang alas liyane kang prayoga diênggoni para widadari kabèh. Barêng kêthèk-kêthèk krungu lan ngêrti yèn para widadari wis padha lunga, banjur padha ngalih mênyang alas gêdhang manèh.
Têkan ing kono rêbutan nggone arêp mangan, awit wis suwe ora wêruh rasane gêdhang. Swarane patin gklêthuk mbrêbêgi kuping, banjur diarani "gêdhang kluthuk," nganti saprene.
Handoyo, Paninggaran.
NGARAHAPA.
I. Hèh pra mitra piyarsakna / Lamun sira sayêkti amarsudi / Nggayuh geyonganing kayun / Kayungyun dadya tama / Dèn tabêri nastiti lawan tuwajuh / Aywa sira Ngarahapa / Supadya tulus utami.
II. Sêdyakna dèn kongsi bisa / Kalakone nggonira amarsudi / Ywa pisan-pisan sirèku / Kêcandhak ing lêlara / Ngarahapa sayêkti pênyakit ampuh / Tumrap mring kang puruita / Hingkang nambut-karya ugi.
III. Tumrap mring kang puruita / Ngarahapa wis njalari kèri / Sabarang wulanging guru / Wêkasan datan bisa / Nyêmbadani kudanganing tiyang sêpuh / Putra kinèn puruita / Supadya dadya utami.
IV. Dene lamun nambutkarya / Aja pisan sirèku darbe pikir / Ngarahapa dadi racun / Kathah tuladhanira / Dèn pracaya nyêkêl arta karyanipun / Ngarahapa ngangge arta / Dadi buroning pulisi.
Sri Palupi, Solo.
--- 60 ---
ANANE DÊGAN DADI DULANG BAYI.
Ing jaman biyèn ana sawijining satriya putra ratu ing Jênênggala jêjuluk Radèn Sêputra kagungan garwa endah ing warna kêkasih Dèwi Limaran.
Kacarita Dèwi Limaran wus anggarbini ênèm sarta sakarone tansah sih-sinihan. Ing sawijining dina sang putri katarik anggone anggarbini mau, kêpenging bangêt kagungan dolanan kidang kêncana. Radèn Sêputra bangêt prihatos anggalih panyuwune sang putri. Upama ora dituruti mêmêlas amarga sang putri tansah ngêmbêng waspa, ananging upama anurutana gèk ingêndi panggonane kidang kêncana. Pêpuntone Radèn Sêputra nekad karsa lolos saka kasatriyan. Sang putri priksa karêntêging pênggalihe Radèn Sêputra. Barêng Radèn Sêputra miyos ing wayah wêngi sang putri nututi sapurug-purug.
Satêngahing alas tarataban, Radèn Sêputra kraos sayah, nuli lèrèh ing sangisore wit gurda. Ing kono priksa saklebatan playune kidang mawa cahya. Mungguh panggalihe Radèn Sêputra mangkene: "E, ladalah, bokmanawa iki kang dadi idham-idhamane garwaku. Kidang aja kagèt, ya sanajan mlayua mênyang Suralaya aku bakal nututi lakumu, êntènana aku!" Barêng Radèn S


text: Legok Clile kuwe salah siji desa nang kecamatan Bojong, Kabupaten Pekalongan, propinsi Jawa Tengah, Indonesia.


sampun andadosakên cuwa ing panggalih, gambar babagan makatên punika pakèwêd kapacak ing Kajawèn, amargi ugi wontên panunggilanipun, botên kapacak.
--- [1047] ---
Pandhu ing Tanah Ngriki Sadumuginipun Rottêrdham
[Grafik]
Para Pandhu samandhapipun ing Rottêrdham lajêng nêningali dhatêng pundi-pundi, ugi dhatêng Kolonial Insêtitut ing Amsêtêrdham (gambar sisih kiwa nginggil piyambak). Sasampunipun saking ngriku lajêng dhatêng papan jambore ing Vogelenzang.
Ing ngriku katingal tandanging para mudha pandhu anggèning nyinau gambar papan anggèning badhe damêl pakuwon, tuwin pandamêlipun. Gambar nginggil tuwin ngandhapipun.
Sarampunging anggènipun tumandang ing damêl, lajêng sami tumindak caraning gêsangipun pandhu wontên ing purug, wontên ingkang sami ambêkta roti ingkang sampun dipun iris-iris, wontên ingkang sawêg sêsarêngan nêdha. Wontên pandhu saking tanah ngriki gitaran ngrumpaka kawontênanipun tanah ngriki wontên ngajêngipun tiyang kathah ing wanci dalu.
--- 1048 ---
Tanah Dalah Tiyangipun
Kabangsan ing Papuah
Nadyan sampun kathah buku-buku, sarta andharan-andharan kawrat ing kalawarti utawi ariwarti, ingkang nêrangakên kawontênanipun kabangsan ing Papuah, nanging orean kula punika mêksa kula suwunakên papan wontên ing udyana Kajawèn ngriki, lowung bokbilih sagêd mêwahi jangkêping katêrangan-katêrangan sawatawis bab kawontênanipun têtiyang siti ing tanah Papuah, Niugineyah. Dene ingkang badhe kula aturakên punika, kalêmpakan saking sêsêrêpan kula piyambak, angsal-angsal saking sawênèhipun priyantun ingkang sampun sawatawis dangu kondur angajawi, saking anggèning nglampahi wajib dados priyantun pangrèh praja ing tanah Papuah, tuwin saking cathêtan-cathêtan sanèsipun.
[Grafik]
Bôngsa Mêmbaramo, Papuah.
Ing salêbêtipun pulo Papuah ingkang jêmbar sangêt punika, botên ngêmungakên dipun dunungi têtiyang siti ingkang taksih wanan kemawon, kados pangintênipun sadhèrèk Jawi ingkang kathah-kathah. Nanging inggih ugi kathah têtiyangipun siti ingkang sampun tata, malamalah. bokmanawi cacah jiwanipun langkung kathah tinimbang ingkang taksih wanan. Sarta sanadyan dêdunung wontên ing papan ingkang hawanipun bêntèr, ugi wontên ingkang pakulitanipun pêthak. Dene dhêdhapukaning tatacaranipun inggih sampun angèmpêri kula sadaya punika, nanging sarèhning botên sêsrawungan kalihan jagad agêng, kamajênganipun kenging winastan botên wontên, utawi rêndhêt sangêt.
Ingkang badhe kula oreakên ing ngriki, dede bôngsa ingkang sampun tata punika, namung têtiyang wanan ingkang taksih wungkul.
Kathah ingkang gadhah pangintên, bilih têtiyang wanan ing Papuah, ingkang limrah winastan tiyang: kayah-kayah (Kaya-Kaya), punika sadaya taksih galak-galak, damêlipun ngupados mangsan sasamining tiyang, pinrajaya dagingipun katêdha. Pangintên makatên wau kirang lêrês. Ingkang kathah-kathah namung manawi prêlu purun mrajaya mêngsahipun, nanging kurbanipun punika lajêng katilar lumajêng. Anamung nyata, sadaya tiyang wanan ing ngriku doyan nêdha ulam mêntah.
Ingkang sampun kasumêrêpan têtêp pakantuking panitipriksa, [paniti...]
--- 1049 ---
[...priksa,] têtiyang wanan satanah Papuah nadyan pêprejengan sarta adat tatacaranipun katingal mèh sami, nanging sayêktosipun botên namung sabôngsa. Ing Papuah jajahan karajan Nèdêrlan kemawon, ingkang sampun kasumêrêpan wontên pitung bôngsa ingkang agêng, inggih punika:
1. Bôngsa : Marin (Marind-anim)
2. Bôngsa : Dhigul (Digul-anim)
3. Bôngsa : Kanum (Kanum-anim)
4. Bôngsa : Jahubi (Jahubi-anim)
5. Bôngsa : Jab (Jab-anim)
6. Bôngsa : Makli (Makleew-anim)
7. Bôngsa : Jae (Jee-anim)
Dene ing jajahan Ostrali, wontên 5 bôngsa ingkang agêng, inggih punika :
1. Bôngsa : Bao (Bau-anim)
2. Bôngsa : Angke (Anke-anim)
3. Bôngsa : Mirmir (Mirmir-anim)
4. Bôngsa : Garimbo (Garimbo-anim)
5. Bôngsa : Marir (Mareer-anim)
Pikantukipun cathêtan kabangsan Papuah kados kasêbut ing nginggil punika, ing sadèrèngipun tanah Papuah asring dipun dhatêngi para andon lêlana, sarta dèrèng dipun pariksa dumugi ing papan-papan têngah badhe kangge papan kolonisasi sarta kabudidayan pêpêlikan, kados kawontênanipun samangke.
Bab kabangsan ingkang pinanggih enggal punika, ing wingking kemawon badhe kula susulakên kaandharakên ing ngriki.
Mênggah satunggal-satunggaling bôngsa ingkang agêng-agêng wau, taksih kaperang-perang malih awarni kabangsan alit-alit, nama-namanipun trêkadhang miturut namaning sêsêpuh ingkang nurunakên, wontên ingkang miturut namaning padhusunan ingkang dipun dunungi, utawi namaning lèpèn sacêlaking papan padununganipun kemawon. Katêranganipun sawatawis kados ing ngandhap punika :
[Iklan]
1. Bôngsa Marin
Pamanggènipun wontên talatah jajahan Nèdêrlan ingkang sisih kidul, saurutipun lèpèn: Muri. Mangetan saurutipun lèpèn: Urambi, dumugi sacêlakipun: Mario, taksih ambalèbèr mangetan malih, dèrèng kasumêrêpan dumugi ing pundi watêsipun. Anamung ing sisih wetan sakiwa têngênipun lèpèn: Kondho, wontên garombolan kabangsan alit-alit pamanggènipun pêncar, wontên papan-papan botên têbih kalihan padununganipun bôngsa Marin, sarta mirid tatacara


text: "Koyok aku ngene iki opo sik payu dadi SPG?"


text:
Jembangan kuwe salah siji desa nang Plupuh, kabupaten Sragen, propinsi Jawa Tengah, Indonesia.
Referensi


text:
engané, iku ana tandha-tandha tumrap wong kang padha yakin;
5 Apa déné (ing dalem) gilir gumantiné wengi lan rina sarta (ing dalem) rijeki kang tinurunaké déning Allah saka ing mendhung, banjur diagem anguripaké bumi sawisé matiné, tuwin (ing dalem) owah-owahing angin, iku ana tandha-tandha tumrap wong kang padha ngerti.\(^a\)
6 Iki timbalan-timbalaning Allah, kang Ingsun wacakaké marang sira kalawan kasunyatan; lah banjur padha angèstu marang undhang apa sawisé Allah lan timbalan-timbalan-É?
7 Cilaka tumrap sarupané wong goroh kang dosa,
8 Kang ngrungu timbalan-timbalaning Allah winacakaké marang dhèwèké banjur ambegedud gumedhé, kaya ora krungu-krungua; mulané dhèwèké undhangana siksa kang nglarani.
9 Lan samangsa weruh sathithik-sathithik timbalan-timbalaning Allah, dianggo guguyon; yaiki kang bakal padha olèh siksa kang ngasoraké.
10 Ing sangarepè dhèwèké nara-
ka, lan apa kang wus padha pina-
kolih ora bakal makolèhi marang
dhèwèké sathithik-thithika, mang-
kono uga apa kang dialap dadi
pangayoman saliyané Allah, sarta
bakal padha olèh siksa kang gedhé.
11 Iki tuntunan; lan para kang
angafiri marang timbalan-timbalan
Pangérané, iku bakal padha olèh
siksa kang anglarani amarga saka
jember(-é).
RUKU' 2
Kasunyatanipun wahyu Quran Suci
12-15. Janji kamenangan dhateng para angèstu. 16-17. Weca badhé rawuhipun Kan-
jeng Nabi. 18-21. Quran punika tuntunan sejati.
12 Allah iku Kang ambangun
turutaké sagara marang sira, supa-
ya prau padha lumaku ing kono
kalawan paréntahing Panjenengané
sarta supaya sira padha ngupayaa
lubèring paparing-É, lan supaya
sira padha sukur.
13 Sarta ambangun-turutaké ma-
rang sira apa kang ana ing langit-
langit lan apa kang ana ing bumi,
kabèh baé, saka Panjenengané;
sayekti, ing kono iku temen ana
tandha-tandha tumrap wong kang
padha mikir-mikir.
14 Calathua marang para kang
padha angèstu: Angapuraa marang
para kang padha ora wedi ing dina-
né Allah, supaya Panjenengané
angganjara marang wong tumrap
apa kang wus padha dilakoni.
2276. Dintening Allah punika peperangan-peperangan, ingkang ing ngriku fihakipun para tiyang
tulus badhé angsal kamenangan (mirsanana 1298). Dhawuh punika mratandhakaken bilih ing ayat
kakalih ingkang sampun, punika mengku janji dhateng para titiyang mukminin, bilih badhé menang
wonten ing donya punika, tuwin badhé kuwaos wonten ing dharatan tuwin ing saganten.
15 Sapa sing nglakoni kabecikan, lah iku makolèhi marang jiwané dhéwé, lan sapa sing nglakoni prakara ala, iku mitunani marang awaké dhéwé; tumuli marang Pangéranira anggonira bakal padha binalèkaké.
16 Lan sayekti, temen Ingsun wus aparing Kitab lan kawicaksanan serta kanabian marang turuning Israil, serta padha Ingsun rijekèni kang becik-becik, apa déné padha Ingsun utamakaké angungkuli sakèhing bangsa.
17 Lan padha Ingsun paringi bukti-buktining prakara iku kang terang, ananging ora ana padha sulaya kajaba sawisé kawruh tumeka marang dhèwèké, amarga saka padha cengil-cinengil dhéwé; sayekti, ing dina kiyamat Pangéranira bakal amancasi dhèwèké tumrap prakara kang ing kono dhèwèké padha sulaya.
18 Tumuli sira Ingsun dadèkaké angambah dadalaning laku; mulané nuruta iku serta aja nurut pépénginané kang asor para kang padha ora weruh.
19 Sayekti dhèwèké iku ora bakal padha makolèhi marang sira sathithik-thithika lumawan Allah; lan sayekti, para wong nganiaya iku sawiji marang sawijiné padha dadi mitra lan Allah iku pangayomané para kang anjaga dhiriné (saka ing ala).
---
2277. Prakawis utawi amr ing ngriki punika ateges kanabianipun Kanjeng Nabi Muhammad saw, ingkang piweca-piwecanipun ingkang sakalangkung ceplos sampun kaparingaken dhateng titiyang Israil (Bd), Kula aturi mirsani ayat candhakipun, ing ngriki Kanjeng Nabi Muhammad saw. katuju ing dhawuh kalayan terang bilih kaparingan prakawis wau, déné angger-angger ingkang kaparingaken dhateng panjenenganipun kasebut.
20 Iki bukti cetha tumrap para manusa serta tuntunan tuwin wilasa tumrap wong kang padha yakin.
21 Apa para kang padha ng lakoni panggawé ala ngira yèn bakal padha Ingsun dadèkaké kaya kang padha angèstu serta ang lakoni panggawé bècik, padha uripé lan patiné? Ala panemuné iku.
RUKU' 3
Angemohi Pancasan
22. Adil anglimputi jagad. 23. Titiyang awon. 24-26. Angafiri pancasan.
22 Lan Allah anitahaké langit-langit lan bumi kalawan kasunyatan, serta supaya siji-sijining jiwa dipituwasi kalawan apa kang pina kolih tuwin ora padha dianiaya.
23 Lah apa ta sira ora sumurup wong kang angalap pepénginé kang asor dadi sesembahané, lan Allah anasaraké dhèwèké atas saking pangawruh serta amasang kunci ing pangrunguné lan atiné tuwin andèkèki tutup ing pandelengé. Lah sapa kang bisa anuntun dhèwèké ing sawisé Allah? Lah apa sira ora padha angangen-angen?
---
2278. Punika saged mengku suraos bilih para tiyang tulus punika boten sami kaliyan para tiyang duraka, ing dalem gesangipun utawi ing dalem pejahipun. Utawi saged mengku teges para tiyang duraka boten badhé sami manggih sakéca wonten ing dalem pejahipun (wonten ing kawontenan sasampuning pejah) kados ingkang dipun raosaken nalka sami wonten ing gesang sapunika punika (Bd). Utawi, iman lan nindakaken pandamel saé punika kasanépakaken kaliyan gesang, déné nindakaken pandamel awon kasanépakaken kaliyan pejah, awit pandamel saé punika adamel gesangipun manusa, déné pandamel awon mejahi manusa menggah ing ruhaniyahipun. Dados suraosipun dhawuh punika, nindakaken pandamel saé lan pandamel awon punika boten ngangsalaken garap ingkang sami, boten prabédä


Raden Ayu Retno Dumilah
Raden Ajeng Djumilah iku putra turunne Pangeran Timoer Bupati kang sepisananing Madiun kang wektu isih jeneng Purabaya,kang mengku dadi Bupati Purabaya wiwit tahun 1568 nganti 1586. Kurang luwih tahun 1586 Keraton Pajang ditelukake dening Keraton Mataram Kabupaten Purabaya dipendhegani dening Pangeran Timoer kang nduweni gelar Panembahan Rama.Panjenengan rumangsa nduweni hak dadi ahli warise Keraton Pajang,Panjenengan ora gelem thunduk marang keraton Mataram
Keraton Mataram nduweni karep supaya Kabupaten Purabaya kang nduweni hak nerusake Keraton Pajang tundhuk marang Mataram.Nanging Panembahan Rama kukuh ora gelem,amarga Kabupaten Purabaya kepingin madeg dhewe,bebas lan ora ana sambung rakete karo Mataram.Tahun 1586 prajurit Mataram gempur Purabaya.Tahun 1587 digempur maneh nanging loro-lorone gagal.Wektu iku Prajurit Mataram dipandhegani dening Raden Mas Sutawijoyo,Dene senopati,Perang Purabaya Raden Ajeng Djumilah,kang wektu iku ugah mengku Bupati ka-2 ngganteni Pangeran Timoer.Senopati perang Purabaya disengkuyung dening Bupati ing wilayah mancanagara,sakurang-kurange 15 daerah kabupaten,pranyata sanggup ngalahake kekuatane musuh kang ora liya Prajurit mataram.
Tahun 1590 Mataram nglancarake serangan sing ka-3.Prajurit Mataram kasil nyusup mlebu ing tengah kutha yaiku istana Wonorejo sing wektu iku mung ditunggoni dening Manggalaning Yuda Raden Ajeng Djumillah.Prajurit Purabaya akeh sing mati.Paperangan siji lawan siji ora bisa diendhani Manggalaning Yuda gigih anggonee perang kanthi ngandalake pusaka kang wujud duwung "Kyai Kala Gumarang".
Perang antarane Sutawijoyo klawan Raden Ajeng Djumilah cukup suwe, ana ing sawijining papan ora adoh saka istana Wonorejo.Suwening-suwe amarga Raden Ajeng Djumilah rada lengah pusaka Kyai Kala Gumarang pindah ing tangan Sutawijoyo.Raden Ajeng Djumilah duwe panemu yen perang diterusake akeh kawulo cilik sing podo mati mulo Raden Ajeng Djumilah milih nrimo digarwo dadi permaisuri Panembahan Senopati. Tanggal 16 Nopember taun 1590, nama Purabaya kaganti dadi Madiun


text:
BASA PISUHAN WONTEN ING SUNTINGAN VIDEO HUMOR BASA ASING DHATENG BASA JAWI UNDHUHAN SAKING YOUTUBE
SPOKEN LANGUAGES IN FOREIGN LANGUAGE HUMOR VIDEO EDITIONS IN YOUTUBE
Dening : Muhammad Johan Arifin, Prodi Pendidikan Bahasa Jawa, Fakultas Bahasa dan Seni, Universitas Negeri Yogyakarta,
_EMAIL_
Sarining Panaliten
Panaliten punika gadhah ancas kangge ngandharaken basa pisuhan wonten ing suntingan video humor Basa Asing dhateng Basa Jawa undhuhan saking Youtube. Panaliten punika ngandharaken babagan wujud, referen, saha ancas pisuhan wonten ing suntingan video humor Basa Asing dhateng Basa Jawa. Panaliten menika kalebet panaliten deskriptif. Dene caranipun ngempalaken data inggih punika ngginakaken teknik nyemak, nyadhap, saha nyatet.
Data ingkang sampun kakempalaken punika lajeng karembag babagan wujud panganggening pisuhan ingkang dipunanalisis mawi deskriptif. Kangge manggihaken validitas data ngginakaken triangulasi teori saha validitas semantis dene anggenipun manggihaken reliabilitas ngginakaken reliabilitas stabilitas.
Ancas Basa Pisuhan wonten ing Suntingan Video Humor Basa Asing dhateng Basa Jawa Undhuhan saking Youtube kangge ngandharaken raos duka, ngina, jengkel, kuciwa, gumun getun, saha ngandharaken raketing sesambetan.
Pamijining tembung: ngrembag wujud, referen saha ancas basa pisuhan.
Abstract
The study aims to describe the language of speech in the video editing of Foreign Language Humor in the Java language download of Youtube. The study describes the form, references, and intentions in the editing of Foreign Language Humor videos in Javanese. The study is a descriptive study. The way in which collecting data is to use the techniques of checking, retrieving, and recording.
The collected data then talked about the formulation of a pronounced questionnaire. To find the validity of data using theory triangulation and semantical validity as it finds reliability using stability stability.
The results of the study highlighted the form, the references and the intent of the spelling language in the edits of the Foreign Language humor video into the Java language download of Youtube. Ancas Basa Pisuhan in the Editing of a Foreign Language Humor Video on Youtube Download from Youtube to express feelings of grief, despair, annoyance, disappointment, amazement, and a close relationship.
PURWAKA
Basa inggih punika minangka sarana kangge ngandharaken gagasan, pamanggih, saha raosing manah dhateng tiyang sanes. Dene, basa ingkang dipunginakaken kangge wicantenan dhateng tiyang punika gadhah variasi ingkang kathah. Pramila, anggenipun ngginakaken basa punika tamtunipun kedah empan papan, supados basa ingkang dipunginakaken kangge wicantenan saged prayogi, saengga kedah dipunjumbuhaken kaliyan kahanan saha papanipun.
Panganggening basa punika kathah ancasipun wonten ing masyarakat. Salah satunggaling pangajab anggenipun wicantenan inggih punika kangge ngandharaken kahanan darurat satunggaling tiyang. Kadosta, menawi tiyang saweg duka, limrahipun basa ingkang dipunginakaken punika jumbuh kaliyan kahanan manahipun
awujud basa ingkang nedahaken raos duka, saged ngemu pisuhan.
Wonten ing panaliten punika, basa tuturan video aslinipun saderengipun dipunewahi inggih punika mawi basa asing (Inggris), nanging dening tiyang dipunewahi mawi tuturan Basa Jawa (dubbing). Awit mekaten, menawi dipuntandhingaken kaliyan panaliten sanes ingkang sampun ngrumiyini naliti babagan basa pisuhan, tamtu wonten bedanipun. Menawi panaliten sanes ngginakaken obyek dhagelan basa pisuhan ingkang asli paraganipun tiyang Jawa saha nyuwanten ngginakaken basa pisuhan, menawi panaliten punika ngginakaken obyek dhagelan pisuhan ingkang paraganipun tiyang asing saha swantenipun Basa Inggris nanging sampun dipunewahi babagan basanipun dados Basa Jawa. Dados panaliten punika ngginakaken obyek dhagelan basa pisuhan ingkang paraganipun tiyang asing, nanging Basanipun Jawa. Mekaten ingkang dados bedanipun obyek panaliten punika kaliyan panaliten sanes ingkang sami ngandhut babagan pisuhan.
Basa pisuhan gadah wujud, referen saha ancas kangge ngandharaken punapa kemawon ingkang saweg dipunraos dening satunggaling tiyang. Ing ngandhap punika wonten tuladha ukara mawi basa pisuhan.
Joker : "Hey, bajingan kabeh piye kabare, hmm?
(Data 1, Batman Jawa no 10)
Saking tuladha ukara wonten ing inggil punika, saged kapanggihaken tembung pisuhan awujud tembung "bajingan" tembung punika asilipun saking tembung lingga "bajing". Basa pisuhan punika kalebet jinising tembung aran, amargi dipunraketi kaliyan tembung "sanes" dados "sanes bajingan". Menawi dipunkaji saking kamus Baoesastra Djawa, tembung bajing punika gadhah teges nama kewan. Anggenipun ngginakaken tembung "bajingan" saking ukara ing inggil punika boten dipunginakaken kangge nyebataken nama kewan kemawon, ananging punika ugi dipunginakaken kangge nyebataken lawan tuturipun Joker ingkang kados dene bajingan.
Menawi dipunrembag, anggenipun ngginakaken tembung bajingan punika, gadhah makna metaphor kanthi teges bilih mitra tuturipun Joker ingkang tiyang kathah punika sami kados dene bajingan. Joker ngginakaken tembung "bajingan" punika sanajan ketingal misuh, ananging sejatosipun kangge gegojekan kaliyan kanca-kancanipun amargi sampun rumaket anggenipun sesambetan saha awit kanca-kancanipun Joker punika solah bawanipun sami awon sedaya. Nanging, menawi dipunjumbuhaken kaliyan tata krama saha unggah-ungguh Jawa, tembung punika sejatosipun boten sae saha saru sanget amargi dipunginakaken kangge nggantos asmanipun tiyang sanes.
Saking andharan dhasaring panaliten wonten ing inggil punika, Basa Pisuhan wonten ing Video Suntingan Video Humor Basa Asing dhateng Basa Jawa undhuhan saking Youtube saget narik kawigatosan
menawi dipuntliti, amargi wonten ing video basa pisuhanipun boten namung dipunginakakaen kangge misuh, ananging saged ugi dipunginakaken kangge ancas sanesipun. Panaliten punika badhe ngandharaken wujud, referen saha ancas Basa Pisuhan wonten ing Suntingan Video Humor Basa Asing dhateng Basa Jawa Undhuhan saking Youtube. Wosing perkawis inggih punika:
1. Menapa kemawon wujud Basa Pisuhan wonten ing Suntingan Video Humor Basa Asing dhateng Basa Jawi Undhuhan saking Youtube.
2. Punapa kemawon referen Basa Pisuhan wonten ing Suntingan Video Humor Basa Asing dhateng Basa Jawi Undhuhan saking Youtube.
3. Punapa kemawon


text: Johor kapérang dadi 10 laladan, ya iku:


text:
Pete Sampras () iku mantan petenis nomer siji donya asal Amérika Sarékat. Pete dianggep salah siji petenis putra paling apik donya sepanjang sajarah. Dhuwuré 185 cm.
Sadawaning kariré, Pete nyithak sajarah kanthi njuwarani 14 gelar Grand Slam lan mungkasi taun ing peringkat kasiji donya sajeroning enem taun berturut-turut (_PHONE_). Pete kaping pitu dadi juwara ing Wimbledon, siji asil sing uga dadi rékor. Saliyané Wimbledon, Sampras uga juwara AS Terbuka kaping lima lan Australia Terbuka kaping pindho (1994, 1997). Siji-sijiné gelar kajuwaraan gedhé sing ora tau direngkuh yakuwi Prancis Terbuka.
Gelar Grand Slam
Réferènsi
Pranala njaba
 Situs resmi
 Profil di ATP
 Profil resmi di situs Wimbledon
 Hasil di Piala Davis
Petenis Amérika Sarékat
Lair 1971


ampi kanthi saé tinimbang ingkang rumiyin.
Nalika taun 1666, Le Misanthrope dipunpéntasaken. Karya menika dipunwastani minangka adikarya Molière ingkang radi sampurna, karya ingkang wonten kandhutan moral ananging poten patos dipunregani ing zaman kasebut. Karya menika ngewahi pandhangan Donneau de Visé, ingkang remen kalihan pagelaranaipun. Ananging kanthi komersial karya menika boten sukses, meksa Molière supados éngal-énggal nyerat Le Médecin malgré lui (The Doctor Despite Himself), satunggaling satir dhumateng ngelmu-ngelmu alam ingkang resmi. Karya menika sukses sanajan wonten pandangon moral déning Pangeran Conti, paring pandangon marang téater umumipun lan mliginipun Molière. Wonten ing sapérangan karyanipun, Molière nggambaraken dokter-dokter ing zamanipun minangka tiyang ingkang gumedhé ingkang boten pinter ngginakaken Basa Latin kanggé medalaken kesan terpelajarla namung mangertos clyster lan pendarahan minangka pangobatan ingkang boten èfèktif.
Bibar Mélicerte lan Pastorale Comique piyambakipun nyobi malih méntasaken Tartuffe nalika taun 1667 mawi irah-irahan Panulphe utawi L'imposteur. Nalika Raja nilaraken Paris kanggé lelampahan mubeng, Lamoignon lan Uskup Agung mbredel paméntasan kasebut. Raja lajeng maringi langkung kathah kalonggaran marang Tartuffe pirang taun salajengipun, bibar piyambakipun langkung gadhah kuwaos saking pihak Gereja. Molière lajeng gerah lan kirang produktivitasipun. Le Sicilien, ou l'Amour Peintre dipunserat kanggé perayaan ing Astana Saint-Germain kalajengaken ing taun 1668 dening Amphitryon ingkang elegan lan cetha kailhami dening versi Plautus ananging kanthi parumpamaan marang selingkuhing Raja. George Dandin, ou le Mari Confondu (The Confounded Husband) boten patos katampi ananging malah sukses lantaran L'Avare (The Miser) ingkang samenika kathah dipuntepangi. Sareng kalihan Lully piyambakipun ngginakaken malih musik kagem Monsieur de Pourceaugnac, kagem Les Amants Magnifiques, lan pungkasan kagem Le Bourgeois gentilhomme (The Middle Class Gentleman), satunggal malih adikaryanipun. Karya menika katujukaken kanthi langsung marang Colbert, menteri menjarakaken panyokong lawasipun, Fouquet. Kolaborasi kalihan Lully kapungkasan kanthi tragédie et ballet, Psyché dipunserat sareng kalihan Pierre Corneille lan Philippe Quinault. Ing taun 1672, Madeleine Béjart tilar donya lan sansaya nambah kasengsaran Molière amargi kélangan lan penyakitipun sansaya parah. Sanajan mekaten, piyambakipun nyerat karya sukses Les Fourberies de Scapin (Scapin's Schemings) satunggaling farce lan komedi ing 5 babak. Karya salajengipun, La Comtesse d'Escarbagnas dipunwastani minangka salah satunggal karyanipun ingkang boten patos sukses. Les Femmes savantes (The Learned Ladies) ing taun 1672 dados salah satunggaling adikarya Molière. Karya menika lair saking kabusakipun pangginaan legal unsur musik ingteater, amargi Lully sampun damel hak paten awit saking opera ing Prancis dados Molière kapeksa kondur dhateng genre tradisionalipun. Karya menika sukses lan kalajengaken ing karya pungkasanipun ingkang kathah dipunpuji déning tiyang sanès. Ing masa 14 taun manggenipun ing Paris, Molière piyambakan nyerat 31 saking 85 pagelaran ingkang dipunpéntasaken ing panggung sinambi ngatur kelompok téateripun.
Tilar donya[sunting | sunting sumber]
Molière gerah TBC paru-paru, prakiraan penyakit kenging penyakit kasebut nalika piyambakipun dipunpenjara amargi ngutang nalika tasih enèm. Salah satunggaling prastawa inkang paling masyur ing pagesanganipun Molière menika wekdal ingkang pungkasan ingkang lajeng dados legénda: piyambakipun boten séda ing panggung nalika méntasaken Le Malade Imaginaire (The Hypochondriac). Piyambakipun dhawah lajeng watuk lan pendarahan [11]. Raja Louis XIV nyuwun supados piyambakipun Molière ngaso ananging Molière tetep pengin ngrampungaken pagelaranipun, lajeng bibar menika Molière dhawah malih lan pendarahan saéngga séda pinten jam salajengipun ing griyanipun. Molière séda tanpa dipunparingi sakramen amargi kalih pendeta nampik dugi lan ingkang kaping 3 telat. Konon, kala menika Molière ngagem busana mawi werna ijo, lajeng medal mitos bilih werna ijo menika damel nasib ingkang awon kanggé aktor [17].
Minangka satunggaling aktor, déning ukum ing masa menika piyambakipun boten kénging dipunkubur ing pamakaman umum. Garwanipun Armande nyuwun marang Raja Louis XIV supados pikantuk ngawontenaken upacara panguburan kanthi limrah ing dalu. Raja sarujuk lan Molière dipunkubur ing wewengkon pamakaman ingkang samekta kanggé bayi-bayi ingkang dèrèng dipunbabtis. Ing sapérangan cariyos babagan sédanipun Molière, wonten langkung saking 800 tiyang ingkang dugi ing pamakaman "rahasia" Molière.[rujukan?] Ing taun 1792 jasadipun ingkang kantun dipunbeta ing muséum monumèn Prancis lan ing taun 1817 dipunpindhah dhateng Le Père Lachaise Cemetery, Paris ing celakipun makam La Fontaine.
Kritik[sunting | sunting sumber]
Sapérangan kritikus mastani Molière nyerat naskah dramanipun agé-agé lan boten njagi gaya ingkang konsistèn[23]. Para kritikus nedahaken tata basa lan parumpamaanipun ingkang asring klèntu lan pangginaan tetembungan kanggé njangkepi pacelathon.[24] [18]
Sanajan para pamikir konvensional, para pemimpin agama, lan para praktisi mèdis ing zaman Molière ngritik karyanipun, pamikiran kasebut boten saèstu nutupi kondhangipun ing kalangan umum. Dramawan lan kelompok sanès wiwit niru gaya dramatisasi ing Inggris lan ing Prancis. Karya-karya Molière tansah pikantuk tanggepan ingkang saé ing Inggris nalika abad kaping 18, ananging karya-karyanipun boten patos dipuntampi ing Pranscis. Ananging nalika masa Restorasi Prancis abad kaping 19, komèdi-komèdi Molière dados kondhang. Tiyang mawi aliran Romantik remen marang Molière lan karyanipun amargi individualisme


text:
Testega kuwe salah siji nang , propinsi Papua Barat, Indonesia.
Referensi


text:
iku dheweke mati ing kahanan sing ora biasa. Dheweke lungguh ing café siji dina nalika pelayan nyedhaki dheweke, teken kopi ing tangane.
"Apa kowe luwih seneng kopi, monsieur?" Takon pelayan.
"Aku ora," wangsulane Descartes --- lan poof! . . . dheweke ilang.
Prinsip Dasar Utilitarianisme
Biologi lan Suffixes: proto-
Sinau Draw Drawes Faces With Shapes Simple
Pengajaran Piranti Lunak kanggo Anak Cacat
Reaksi Pengurangan Oksidasi - Reaksi Redoks
Njupuk proyek Casino
Michel Trudeau Tilar
Geografi 21 Republik Rusia
Theresienstadt: Ghetto "Model"
Nambahake Penekanan ing Basa Inggris - Bentuk Khusus
Hera, Dewi Yunani Pernikahan
Arai VX-Pro4 Review Motocross Helmet
Perang Donya II: Grand Laksamana Karl Doenitz
Tokugawa Shoguns saka Jepang
Perubahan Iklim: Bukti Arkeologis
Apa Art Musik Musical Genre?